qundao/data-zh-poetry huggingface dataset:
大宁
作者：唐之淳
朝代：明

辽时昔有国，凭陵我中华。中华岂无人，豢养如龙蛇。噬肤尚靡顾，称谓殊等差。皮币岁不足，视之若尘沙。峨峨大宁城，萧后之所家。晚节秽中冓，牝鸡鸣日车。秦国乃犹子，贵宠莫与加。作嫔帝王室，而乃事毗耶。范钟创塔寺，祝寿期无涯。迨今四百秋，变灭随云霞。碑文蚀土翳，隧道生蓬麻。万室无一廛，安能恤其他。空馀坏雉堞，日夕啼寒鸦。仰怀庆历间，踯躅以兴嗟。
大宁杂诗
作者：唐之淳
朝代：明

正月丹符出紫宸，三军万里净边尘。天垂平野星辰近，地入皇图雨露新。已见城池开道路，早闻禾黍变荆榛。燕然剩有磨崖石，留待班生颂圣明。边头极目正漫漫，随处平川似海宽。地势北来通白霫，塞尘西去接乌桓。冰霜山谷千秋雪，风露衣裳六月寒。故国老亲知念我，凭谁传语报平安。城郭迢遥雉堞危，新添四面壮威仪。日华煖映青油幕，云气时分赤羽旗。塞口古河非禹迹，冢边荒寺有唐碑。正南回望家山远，挂席三江未可期。
大宁杂诗·其一
作者：唐之淳
朝代：明

正月丹符出紫宸，三军万里净边尘。天垂平野星辰近，地入皇图雨露新。已见城池开道路，早闻禾黍变荆榛。燕然剩有磨崖石，留待班生颂圣明。
大宁杂诗·其三
作者：唐之淳
朝代：明

城郭迢遥雉堞危，新添四面壮威仪。日华煖映青油幕，云气时分赤羽旗。塞口古河非禹迹，冢边荒寺有唐碑。正南回望家山远，挂席三江未可期。
大宁杂诗·其二
作者：唐之淳
朝代：明

边头极目正漫漫，随处平川似海宽。地势北来通白霫，塞尘西去接乌桓。冰霜山谷千秋雪，风露衣裳六月寒。故国老亲知念我，凭谁传语报平安。
夹沟驿待后船不至
作者：唐之淳
朝代：明

待船两河口，沽酒夹沟边。羁旅身如病，淹留日似年。层冰因雪急，破浪得风偏。京国三千里，蟾蜍两度圆。
夹马营
作者：唐之淳
朝代：明

船头鼓鸣远洲曙，起行夹马营东路。路傍旗影戍楼风，楼下人家绿杨树。忆昔纷纭五季中，九州割裂争群雄。天子深宫礼清夜，人间勺水浴真龙。龙光烛天香绕室，三百馀年基一夕。检点初归大耳公，黄袍已兆陈桥驿。后来二主堕危机，东南数星如奕棋。听彻行都六更鼓，不思艺祖一戎衣。宗社既亡元鼎失，此地凄凉但荆棘。明月微连鬼燐青，流水寒通汴河白。橹声轧轧日东西，吊古无人鸟自啼。我欲悲歌不能去，独倚营东听马嘶。
奉和公相池河驿中留示之韵
作者：唐之淳
朝代：明

君亲俱在念，风雨肯迟留。不作随阳雁，真如泛水鸥。寸心驰万里，一日似三秋。料得承恩处，南薰五凤楼。
奉和公相群斋夜话之韵二首
作者：唐之淳
朝代：明

幕府趋陪旧，寒斋兴绪新。敢邀诗作友，宁卜醉为邻。月没三更夜，阳回四海春。来朝好云物，纪述定频频。节盖重临日，辕门号令新。将才原不忝，文字更无邻。箭射张山雪，谈生羽帐春。自惭门下士，训倡敢辞频。
奉和公相群斋夜话之韵二首·其一
作者：唐之淳
朝代：明

幕府趋陪旧，寒斋兴绪新。敢邀诗作友，宁卜醉为邻。月没三更夜，阳回四海春。来朝好云物，纪述定频频。
奉和公相群斋夜话之韵二首·其二
作者：唐之淳
朝代：明

节盖重临日，辕门号令新。将才原不忝，文字更无邻。箭射张山雪，谈生羽帐春。自惭门下士，训倡敢辞频。
奉和公相韵
作者：唐之淳
朝代：明

小雨湿斜晖，残红阁翠微。寺遥僧过少，河涨客来稀。习静留云住，乘閒放鹤飞。几农侵月散，知罢桔槔归。
奉和南涧公送别之韵
作者：唐之淳
朝代：明

自甘天地一閒人，偶得从游南涧滨。吟到好风兼细柳，锦囊字字合阳春。
奉和寄存翁善世之韵
作者：唐之淳
朝代：明

禅心京国寺，云树大江东。法象超尘外，清谭入梦中。朝趋春殿日，经礼夜坛风。应喜淮阳信，天寒有雁通。
奉和忆邳城寓馆之韵
作者：唐之淳
朝代：明

陆贾曾存越，班超解拓边。公方持羽檄，吾岂恋舟船。蒲叶迎旋旆，桐花落舞筵。明朝毡帐月，光照柂机眠。
奉和春日汴河即事之韵
作者：唐之淳
朝代：明

百年形胜几风尘，此日升平气象新。月里鼓钟官寺晚，鸥边杨柳故宫春。停桡老客经游少，横槊将军感慨平。惟有怀陵芳草色，东风依旧绿如茵。
奉和松轩公子敬受鞍马鹰鹘之赐
作者：唐之淳
朝代：明

沙塞得风霜，王庭被宠光。锦韝鹰眼疾，玉勒马蹄香。搏击当思奋，驱驰未可忘。恩荣有如此，知尔继岐阳。
奉怀
作者：唐之淳
朝代：明

季夏鹰始击，温风入庭除。小人有所思，君子在远途。远途亦良苦，王事迫简书。铁马嘶莽苍，霜刀拂蝥弧。昨传过建州，分兵作前驱。折冲更何人，忠勇相与俱。义分皎星日，戡暴力有馀。安知非卫霍，为汉却匈奴。我蒙公所爱，缱绻鱼水如。所惭幕中士，局促辕下驹。遐征不能从，假此涂阳居。凌晨望朝鲜，夕梦辽城隅。临云忆搴旗，见月思弯弧。身远而心迩，迟徊以踌躇。
奉怀北平庄上将出关者
作者：唐之淳
朝代：明

使到燕台好趣装，马蹄何日遇滦阳。捷书已报还师近，归及秋原草未黄。出关容易入关迟，久客寻常恨别离。昨夜灯花开半朵，也因相见不多时。
奉怀北平庄上将出关者·其一
作者：唐之淳
朝代：明

使到燕台好趣装，马蹄何日遇滦阳。捷书已报还师近，归及秋原草未黄。
奉怀北平庄上将出关者·其二
作者：唐之淳
朝代：明

出关容易入关迟，久客寻常恨别离。昨夜灯花开半朵，也因相见不多时。
奉怀国公大公兼寄杨镇抚
作者：唐之淳
朝代：明

一从驰驿向西秦，几欲封书托使臣。渭水白云生马足，函关紫气接车尘。众中持节传宣久，到处题诗访古频。藩府官寮多属望，料知杨震独情亲。
奉怀白先生兼寄二公子方大参
作者：唐之淳
朝代：明

临流脉脉怀归客，检历匆匆欲尽年。公子坐分除夜酒，故侯来渡夕阳船。灯前乡梦烦龟卜，霞外仙书倩鹤传。谁道相违不相忆，心同淮泗日洄沿。
奉怀颐庵先生
作者：唐之淳
朝代：明

远埃起千里，恻怆动中怀。中怀何所思，乃在黄金台。台上一美人，独宿无嫌猜。气息若芝兰，咳唾霏珠瑰。謇予岂俦匹，而乃志好谐。昔者蒙绉絺，临岐怅分乖。今也攘素腕，援琴写清哀。清哀未能宣，摄衣步前阶。仰视明月光，众星为裴徊。俛思履綦迹，髣髴生录苔。短梦无达涂，寸辞愧长才。投笔谢衾枕，衷诚讵能摧。
始食菜
作者：唐之淳
朝代：明

脂辖青阳初，结车朱夏末。绝塞饶风沙，秋声无时发。仆本吴越士，怀归若饥渴。况乃藜藿姿，膻食非所悦。当庭播嘉种，日夕迟其茁。甘雨从东来，夜气亦旁达。勾萌既肤寸，颜色转葱郁。朝来芼吾羹，风味不可夺。未论五内骇，已畏匕箸竭。津润生齿牙，精神及毛发。道固希为珍，物有微见拔。由来盘中飧，岂是塞上物。从兹慰羁旅，灌溉自无阙。博矣天地仁，永愿充采掇。
安山湖口阻风
作者：唐之淳
朝代：明

昨日清明今日风，安山湖中浪拍空。日轮无辉太阳怒，蛟鼍舞波鱼眼红。小船漂摇大船立，三步回身五步揖。雪色遥将澥渤翻，雨声暗入龟蒙湿。马上行人沙没胫，槎头渔子双缗尽。鸳鸯翅薄不禁寒，杨柳丝长弱难定。我家贺家湖水隈，浩歌欲上黄金台。南风苦少北风急，二月已过三月来。吴云迢迢天际白，燕树沉沉望中黑。安得飞章讼风伯，矫首天阍三太息。
安山驿
作者：唐之淳
朝代：明

地凁河水涸，北风吹衣裳。岂但岁月晚，所思道路长。昨日安山湖，湖流浩汤汤。今朝安山驿，河浅失故常。辛勤自兹始，艰险亦备尝。三朝历半里，五日一舍强。叫呼错昏旦，面日无精光。船人赤脚泣，行子中夜伤。赤脚水破骨，夜伤悲故乡。
客睡
作者：唐之淳
朝代：明

客睡浑无寐，归心况入秋。月色圆又缺，行色去仍留。多病非关酒，长吟不破愁。家书空写遍，无计达南州。
宽河
作者：唐之淳
朝代：明

鸣鼙起前旌，草白露未晞。中夏失炎暑，晓寒尚重衣。荐登杨柳颠，屡涉阴涧涯。面黑衣有垢，黄沙正霏霏。道狭师旅繁，令严部伍迟。景晏未投营，人马同饥罢。钻火爇野草，安能顾甘肥。月出新筑城，四山若熊罴。太白西方高，星宿光陆离。欲飞还故乡，云路风力微。幸逢尧舜世，伫候河清期。再歌六月诗，恻恻有所思。
宽河城夜宿
作者：唐之淳
朝代：明

新城闻鼓不闻钟，一夜潺湲泻碧峰。顷报入关多好梦，明朝应到喜相逢。
宿州
作者：唐之淳
朝代：明

我车何啍啍，驾出城东门。城小州事殷，应荅民力烦。夕驱荒庄北，香山含半醺。莽然百里内，宿草蔓平原。前经石桥阻，始见鸡狗喧。又闻衡门下，儿童诵王言。土儒不识字，训解失本源。下车使之前，父老咸骇奔。重为正讹舛，钦哉期勿谖。
宿松亭关有怀松轩公子
作者：唐之淳
朝代：明

独行无所语，公子在何方。不作边头客，仍居谷口庄。山川欣自慰，书信好谁将。今夜松亭梦，琴尊兴甚长。
寄香林僧得听字
作者：唐之淳
朝代：明

日斜人散锁寒厅，羁思诗愁两不醒。输与山僧无一事，白莲花漏六时听。
富谷驿雨过
作者：唐之淳
朝代：明

晴时上马雨时归，马上看山失翠微。七十里程三度水，不逢蓑笠尽毡衣。
寒食夜
作者：唐之淳
朝代：明

风定云閒月倍明，水禽声煖夜寒轻。禁烟不禁舟中客，留得春灯照二更。
寓淮北行府呈公相
作者：唐之淳
朝代：明

府第雄深出圣裁，濠城北面接鱼台。恩波正比淮流远，瑞霭多从禁国来。周室藩邦基百世，汉家戚里近三台。金鱼玉带亲调膳，日对南山举寿杯。
对昏镜
作者：唐之淳
朝代：明

白发新添十数茎，苦为看镜太分明。如今喜得青铜暗，纱帽笼头照不成。
对花不饮
作者：唐之淳
朝代：明

好花名酒两堪誇，酒面花容一样霞。昨日饮多花笑酒，今朝病酒笑看花。
对酒（亦曰《偶会行》）
作者：唐之淳
朝代：明

对酒勿伤，偶会何常？今日同堂，出门异乡。同堂之乐，乐过千春。来日大难，苦口焦唇。翩翩飞燕，冬藏秋见。邕邕鸿雁，翱翔云汉。顾尔百鸟，啸侣鸣俦。我欲弯弓，其声啁啁。此物虽微，拙诚所慎。爱屋及乌，柔远能近。吴中白苎，细若缣素。制为君袍，愿君永御。
寿公相
作者：唐之淳
朝代：明

南极明黄阁，长庚映紫垣。地居勋戚右，身处相臣尊。金狄符仙箓，丹心照宠恩。阶蓂三叶秀，和气霭东轩。
寿昌驿
作者：唐之淳
朝代：明

细雨止复落，远山看更无。树光连墅迥，人影共帆孤。县远先逢驿，河穷欲问湖。不知齐鲁近，祇觉语音殊。
射狼曲
作者：唐之淳
朝代：明

甲士重重旗簇簇，一色晴原春草绿。将军小队出峄阳，健如飞鹰不可当。马人传令弓人受，骍弓在前箭在后。士雄马肥弓力强，胆落北山双白狼。吕梁洪边鼓声起，毛血斓斑狼堕水。
将及凤阳奉怀南涧公子二首
作者：唐之淳
朝代：明

王孙送我最多情，马过新城复旧城。莺弄晓声风正软，草铺春色雨初晴。坐中别酒巡巡换，卷里新诗字字生。明日相逢更相爱，为言军旅在幽并。去时杨柳线藏烟，归日梅花雪满天。北镇山川行处别，东夷鼓角听来便。青年从事惭孙楚，白首穷经慕伏虔。喜得重过南涧曲，欲分淮水洗鞍鞯。
将及凤阳奉怀南涧公子二首·其一
作者：唐之淳
朝代：明

王孙送我最多情，马过新城复旧城。莺弄晓声风正软，草铺春色雨初晴。坐中别酒巡巡换，卷里新诗字字生。明日相逢更相爱，为言军旅在幽并。
将及凤阳奉怀南涧公子二首·其二
作者：唐之淳
朝代：明

去时杨柳线藏烟，归日梅花雪满天。北镇山川行处别，东夷鼓角听来便。青年从事惭孙楚，白首穷经慕伏虔。喜得重过南涧曲，欲分淮水洗鞍鞯。
山居八事诗 其一 耕田
作者：唐之淳
朝代：明

饭牛每遇夜半，犁田喜及春初。但祝五风十雨，不愁官税私租。
山居八事诗 其七 栽松
作者：唐之淳
朝代：明

道士传将种法，山僧乞与松栽。日日閒中爱看，不论晴雨须来。
山居八事诗 其三 灌畦
作者：唐之淳
朝代：明

饮食秋菘春韭，不辞短瓮长瓶。汉阴丈人知己，北山隐者同盟。
山居八事诗 其二 牧牛
作者：唐之淳
朝代：明

耕云东坞西坞，饮水前溪后溪。野老时能叩角，家童已解扶犁。
山居八事诗 其五 采茶
作者：唐之淳
朝代：明

雨露香生蓓蕾，烟霞满贮笭箵。学得卢仝煮吃，去从陆羽修经。
山居八事诗 其八 洗竹
作者：唐之淳
朝代：明

节下洗出繁叶，向阳留护高枝。待取好风凉月，不教雨怪云奇。
山居八事诗 其六 拾薪
作者：唐之淳
朝代：明

煎茶煮药供炊，拾薪扫箨归迟。山北山南万树，斧柯不到青枝。
山居八事诗 其四 蓺药
作者：唐之淳
朝代：明

云护灵苗胜雪，日蒸香气成霞。自拟老来扶疾，傍人错道医家。
山居八事诗·耕田
作者：唐之淳
朝代：明

饭牛每遇夜半，犁田喜及春初。但祝五风十雨，不愁官税私租。耕云东坞西坞，饮水前溪后溪。野老时能叩角，家童已解扶犁。饮食秋菘春韭，不辞短瓮长瓶。汉阴丈人知己，北山隐者同盟。云护灵苗胜雪，日蒸香气成霞。自拟老来扶疾，傍人错道医家。雨露香生蓓蕾，烟霞满贮笭箵。学得卢仝煮吃，去从陆羽修经。煎茶煮药供炊，拾薪扫箨归迟。山北山南万树，斧柯不到青枝。道士传将种法，山僧乞与松栽。日日閒中爱看，不论晴雨须来。节下洗出繁叶，向阳留护高枝。待取好风凉月，不教雨怪云奇。
岁暮奉呈公相
作者：唐之淳
朝代：明

发春食沂水，岁晏复来兹。如何羁旅踪，涉历绵绵时。朝从我公出，驰猎北山陲。骍弓挟白羽，紫燕从文骊。莫归戎府閒，初月照大旗。城近刁斗急，令严人语稀。亦有二三友，摛毫匹书诗。铿锵节征鼓，倡和叶埙篪。今夕匪恒夕，岁律行推移。作乐陈火戏，张灯送瑶卮。献酬岂不欢，终觞前致辞。春秋贵谨始，君子慎知几。愿公益崇德，如彼星日辉。上为国柱石，下作民蓍龟。受脤殄凶丑，垂绅赞雍熙。惟音和则钧，在器满乃隳。吾人依末耀，共仰黄发期。
常中过乡中二僧官
作者：唐之淳
朝代：明

去京三四日，乍喜见扁舟。塞梦犹惊马，诗怀却借鸥。耳边吴语熟，云外楚山稠。更得逢禅侣，羊车肯暂留。
废宅叹
作者：唐之淳
朝代：明

累累坏墙如破甑，百生不生荆棘盛。华台舞馆遗故基，欲问何人人不知。昨日开池得金钏，犹想当时美人面。飞萤走燐画灯红，残莺晓燕清歌啭。地老天荒世运移，百年几家如奕棋。南山有树兼有石，旧宅平来见新宅。
废寺
作者：唐之淳
朝代：明

雨沉画壁火烧碑，白发残僧问不知。惟有当年驾经鹿，时来偷饮碧莲池。
往荆山道中即事
作者：唐之淳
朝代：明

小河水深没马颊，浴盘浮渡如浮杯。碾涡咫尺不可上，四夫争挽声喧豗。大河雨馀势业业，邑人来迎具舟楫。片帆天际落春云，万斛空中舞秋叶。东边雨响西边日，船上鼓鸣船里笛。馀霞闪映一川明，大鱼惊跳双尾赤。帆回棹进指淝河，涂山荆山颦翠蛾。当年辑玉会朝处，今日西风生短莎。山前屯兵半降虏，山后人家尽禾黍。倚滩晚饭已黄昏，将军横槊方怀古。
徐州
作者：唐之淳
朝代：明

前舟及彭城，后舟过丰沛。河冰坚无声，相隔两舍内。舍舟轻觅车，累日不得至。欲飞乏羽翼，欲渡安能济。朝登柂楼望，林壑耸晴翠。山中几陈迹，一一皆可喟。到今飞鸟尽，何以留淹滞。重怀眉山翁，文治今谁继。
徐州黄楼
作者：唐之淳
朝代：明

尝读子由黄楼赋，每恨不作彭城游。今来系船览城郭，残山剩水令人愁。人谁其人我所求，楼非其楼名则留。烟消云破见斜日，水落石出如清秋。长公治世才最优，敛此大惠施一州。不著丝纶玉堂署，要洗靴袜浑河流。心存赤子天为助，手却河伯人无忧。功成事定作宫室，酾酒赋诗相献酬。一时宁知著千载，两赋直可回万牛。倚阑击节怀远谋，东风飞来双白鸥。台沈戏马登狐兔，楼空燕子鸣桑鸠。雄图伯业等尘土，独有文事岿山丘。意公魂魄常夷犹，化为千尺之黄虬。与波上下浴日月，镇遏巨浪同浮沤。登临不尽且北去，回看钓艇弄沧洲。
徐王庙下作
作者：唐之淳
朝代：明

好在徐王庙下邻，邻人出酒饮行人。自说王家多宠庇，差科不动是閒身。
德州
作者：唐之淳
朝代：明

德州俯要冲，地当舟车会。浮梁直郭门，亦以司启闭。东南出齐鲁，西北达幽蓟。人民屋室稠，商贾语音异。闻此古陵县，侧塞隈风气。置牧超等秩，自我圣明世。戍兵三千人，将校十数辈。河山为之雄，城郭为之丽。我来舣戎舰，登览不暇备。谯楼角声动，小卒催鼓枻。
忆吴越风景
作者：唐之淳
朝代：明

最忆吴中与越中，四时风物总相同。夏田苗麦云头绿，秋水荷花酒面红。调马冈前看夜月，呼猿洞口纳天风。于今忽作边城客，白草黄沙两鬓蓬。最忆吴中与越中，千崖烟雨六桥风。歌传桃叶围红袖，酒熟松花注碧筒。山面城池高阁绕，水心亭院小船通。于今忽作边城客，辜负沧浪一钓翁。最忆吴中与越中，一江潮水限西东。当垆村媪高头髻，出港菱船小样蓬。鲙切银丝开腊酒，饭抄云子芼秋菘。于今忽作边城客，饱食黄羊断野葱。最忆吴中与越中，黄梅时节雨濛濛。松间采术寻真侣，竹下分茶立小童。千顷白云丹井月，数行青纻酒楼风。于今忽作边城客，破帽戎衣逐塞鸿。最忆吴中与越中，千年遗迹见高峰。山阴道士笼鹅帖，笠泽仙人射鸭弓。六寺烟花迷远近，五湖风浪错西东。于今忽作边城客，得失应期问塞翁。最忆吴中与越中，好山相映翠溟濛。桃花鸂？三春雨，莼菜鲈鱼九月风。李白酒船寻贺老，林逋鹤冢问苏公。于今忽作边城客，矫首南云叹转蓬。最忆吴中与越中，山楼月色野亭风。江湖鱼菜时时有，村巷桑麻处处同。旋折藕花行酒令，细书蕉叶送诗筒。于今忽作边城客，归梦常飞东海东。
忆吴越风景·其一
作者：唐之淳
朝代：明

最忆吴中与越中，四时风物总相同。夏田苗麦云头绿，秋水荷花酒面红。调马冈前看夜月，呼猿洞口纳天风。于今忽作边城客，白草黄沙两鬓蓬。
忆吴越风景·其七
作者：唐之淳
朝代：明

最忆吴中与越中，山楼月色野亭风。江湖鱼菜时时有，村巷桑麻处处同。旋折藕花行酒令，细书蕉叶送诗筒。于今忽作边城客，归梦常飞东海东。
忆吴越风景·其三
作者：唐之淳
朝代：明

最忆吴中与越中，一江潮水限西东。当垆村媪高头髻，出港菱船小样蓬。鲙切银丝开腊酒，饭抄云子芼秋菘。于今忽作边城客，饱食黄羊断野葱。
忆吴越风景·其二
作者：唐之淳
朝代：明

最忆吴中与越中，千崖烟雨六桥风。歌传桃叶围红袖，酒熟松花注碧筒。山面城池高阁绕，水心亭院小船通。于今忽作边城客，辜负沧浪一钓翁。
忆吴越风景·其五
作者：唐之淳
朝代：明

最忆吴中与越中，千年遗迹见高峰。山阴道士笼鹅帖，笠泽仙人射鸭弓。六寺烟花迷远近，五湖风浪错西东。于今忽作边城客，得失应期问塞翁。
忆吴越风景·其六
作者：唐之淳
朝代：明

最忆吴中与越中，好山相映翠溟濛。桃花鸂？三春雨，莼菜鲈鱼九月风。李白酒船寻贺老，林逋鹤冢问苏公。于今忽作边城客，矫首南云叹转蓬。
忆吴越风景·其六
作者：唐之淳
朝代：明
体裁：七言律诗

最忆吴中与越中，好山相映翠溟濛。桃花鸂�三春雨，莼菜鲈鱼九月风。李白酒船寻贺老，林逋鹤冢问苏公。于今忽作边城客，矫首南云叹转蓬。
忆吴越风景·其四
作者：唐之淳
朝代：明

最忆吴中与越中，黄梅时节雨濛濛。松间采术寻真侣，竹下分茶立小童。千顷白云丹井月，数行青纻酒楼风。于今忽作边城客，破帽戎衣逐塞鸿。
忆远
作者：唐之淳
朝代：明

良人远戍玉门关，十度花开未遣还。但使报君心胆赤，莫教愁别鬓毛斑。
怀乡中旧游
作者：唐之淳
朝代：明

年年出郭送残春，短履轻舟四五人。斗草赋诗分险韵，折花行酒记多巡。山从茑坞看青霭，水入梅溪采白蘋。今日春归身是客，天涯相忆泪沾巾。
怀乡中马蔡三友生
作者：唐之淳
朝代：明

分首春灯后，怀人腊雪边。河山经沛邑，行李滞楼船。茗煮琼芽嫩，醅浮绿蚁圆。此期知不远，归及燕莺天。古碣时时读，长河处处通。所嗟行役地，不与故人同。雀啅深愁雪，鱼吹细起风。尺书虽满纸，鸿雁几曾逢。
怀乡中马蔡三友生·其一
作者：唐之淳
朝代：明

分首春灯后，怀人腊雪边。河山经沛邑，行李滞楼船。茗煮琼芽嫩，醅浮绿蚁圆。此期知不远，归及燕莺天。
怀乡中马蔡三友生·其二
作者：唐之淳
朝代：明

古碣时时读，长河处处通。所嗟行役地，不与故人同。雀啅深愁雪，鱼吹细起风。尺书虽满纸，鸿雁几曾逢。
怀归
作者：唐之淳
朝代：明

侧身天地双蓬鬓，寄迹江湖一钓舟。今夜夜长长不寐，怀归欲上仲宣楼。
惠州
作者：唐之淳
朝代：明

雨出蓟北门，已涉辽东境。驱驰未辞劳，遇胜辄神领。惠州古名邦，山水甚清紧。水无龟鱼乐，山有金银矿。龙蛇画塔庙，象贝充市井。一从桑海变，此地为民梗。弃之蕃汉间，清野绝巡省。孤萤败壁光，老树颓垣影。方今纡圣念，规取作藩屏。军麾蔽沙漠，版筑兴远近。欲令斯民人，恢复旧风景。愧予厕戎行，登览亦多幸。夜中起长叹，五月尚寒冷。时时见宝气，星斗吐芒颖。平明更前驱，秣马度东岭。
戏题桐窗
作者：唐之淳
朝代：明

春时桐树叶幢幢，风动书签月浸窗。重到已为人剪伐，一阶残雪吠惊厖。
扬子桥
作者：唐之淳
朝代：明

白浪迎船走玉龙，船头人听广陵钟。朱帘寂寞琼花落，二十四桥空碧峰。
扬州
作者：唐之淳
朝代：明

芜城草色绿迢迢，胜国繁华寄寂寥。红药无人开锦幄，玉楼何处教鸾箫。荒祠古木雷塘路，细雨平莎扬子桥。五日恶风今日好，摊书高卧仰青霄。
扬州竹枝词四首
作者：唐之淳
朝代：明

隋家杨柳古扬州，杨叶无多野水流。莫说小红楼畔路，琼花观里少人游。小年曾入镇南家，回首西风白日斜。独抱胡琴理胡曲，白菱飞上野菱花。十里珠帘卖酒旗，一时都逐火云飞。伤心欲问前朝事，白发淮人即渐稀。往年歌管不曾閒，遮莫商船到北湾。今日樵儿吹野曲，犹传一曲汉东山。
扬州竹枝词四首·其一
作者：唐之淳
朝代：明

隋家杨柳古扬州，杨叶无多野水流。莫说小红楼畔路，琼花观里少人游。
扬州竹枝词四首·其三
作者：唐之淳
朝代：明

十里珠帘卖酒旗，一时都逐火云飞。伤心欲问前朝事，白发淮人即渐稀。
扬州竹枝词四首·其二
作者：唐之淳
朝代：明

小年曾入镇南家，回首西风白日斜。独抱胡琴理胡曲，白菱飞上野菱花。
扬州竹枝词四首·其四
作者：唐之淳
朝代：明

往年歌管不曾閒，遮莫商船到北湾。今日樵儿吹野曲，犹传一曲汉东山。
拟唐人游仙二首
作者：唐之淳
朝代：明

度海乘龙底用船，上清知号不知年。西分弱水浇丹灶，东入扶桑系马鞭。文字每书龙汉后，封章多到玉皇前。几回下视人间世，碧落空歌动八埏。家住蓬莱第几峰，静如云水动如龙。九天官府无人到，八海山川有路逢。岩畔牧羊曾化石，坐中吹饭或成蜂。夜来青鸟双飞去，寄得麻姑信一封。
拟唐人游仙二首·其一
作者：唐之淳
朝代：明

度海乘龙底用船，上清知号不知年。西分弱水浇丹灶，东入扶桑系马鞭。文字每书龙汉后，封章多到玉皇前。几回下视人间世，碧落空歌动八埏。
拟唐人游仙二首·其二
作者：唐之淳
朝代：明

家住蓬莱第几峰，静如云水动如龙。九天官府无人到，八海山川有路逢。岩畔牧羊曾化石，坐中吹饭或成蜂。夜来青鸟双飞去，寄得麻姑信一封。
新月
作者：唐之淳
朝代：明

素娥新画半弯眉，丹桂花开向北枝。街鼓未鸣人未绝，清光虽好不多时。
旅夕
作者：唐之淳
朝代：明

风餐雨宿岂堪论，夜夜船移处处村。更有无情是明月，照人离色近黄昏。
春兴
作者：唐之淳
朝代：明

渴饮饥餐睡起迟，好山随意看多时。几回落日东风里，船过邮亭总不知。
春夜闻笛
作者：唐之淳
朝代：明

月涵河水水涵天，邻笛声声起别船。更莫苦吹肠断曲，从来孤客夜无眠。
春思
作者：唐之淳
朝代：明

看尽梨花到柳花，春光只为马头誇。有时吟断无寻处，小巷东风燕子斜。
春梦
作者：唐之淳
朝代：明

风沙三尺燕山梦，不梦燕山只梦家。枕上分明儿女说，阿婆窗下瑞香花。
春词
作者：唐之淳
朝代：明

淮东儿女十四三，掘菜条桑学养蚕。春气熏人浓似酒，不曾饮去也须酣。
是夜蒙公相寄示三首因用韵以成
作者：唐之淳
朝代：明

云头鹤背碧迢迢，仙子飘然不受招。直入银河秋水去，好风明月是轻桡。日长公府坐论思，羽扇风清虎帐垂。望见石枰斜点笔，不知诗句欲怀谁。淮北淮南两地情，藕花菱子月三更。心同老鹤无多睡，听得东轩剪烛声。
是夜蒙公相寄示三首因用韵以成·其一
作者：唐之淳
朝代：明

云头鹤背碧迢迢，仙子飘然不受招。直入银河秋水去，好风明月是轻桡。
是夜蒙公相寄示三首因用韵以成·其三
作者：唐之淳
朝代：明

淮北淮南两地情，藕花菱子月三更。心同老鹤无多睡，听得东轩剪烛声。
是夜蒙公相寄示三首因用韵以成·其二
作者：唐之淳
朝代：明

日长公府坐论思，羽扇风清虎帐垂。望见石枰斜点笔，不知诗句欲怀谁。
晓起
作者：唐之淳
朝代：明

惊犬吠荒村，灵鸡送晓暾。风严销酒色，河涨没沙痕。黑处山峰远，青边野烧繁。朝来日南至，倚棹忆家园。
晚望奉怀军前公相
作者：唐之淳
朝代：明

马嘶何当还，鹤望亦已久。道远捷报迟，天凉秋气首。沙风动百草，城月照高柳。心随土河流，迤逦达辽右。
晚步菜畦
作者：唐之淳
朝代：明

雨滋沙土作青泥，芦菔蔓青各自畦。今日无风天较暑，纻袍蒲扇觅新题。
晚见胡蝶
作者：唐之淳
朝代：明

晚风庭院蝶来频，可是多情慰远人。亦欲种花留蝶住，塞天寒冷不禁春。
晚雨
作者：唐之淳
朝代：明

晓占霞气晚溟濛，细逐轻烟响杂风。一点船灯人半睡，满天曛黑不开篷。
晴景
作者：唐之淳
朝代：明

蜂蝶飞来花满枝，无风无雨两相宜。红霞照影宜春苑，绿浪生香太液池。
暂宿八鲁庄梦颐庵公独宿城中
作者：唐之淳
朝代：明

偶因送客入城迟，旧院空床旦宿时。夜半月明山鹤叫，犹疑西阁共联诗。
暑坐喜雨
作者：唐之淳
朝代：明

涷雨尘外飞，凉飙霎然至。远岫分夕阴，轻雷阁炎气。云端去翼灭，石罅奔流驶。境胜神亦融，无言转多思。
月桥晚步
作者：唐之淳
朝代：明

凤沼龙舟事已湮，月桥烟岛昼生尘。芙蓉冷落菰蒲老，波面游鱼却避人。两楼钟鼓自西东，野水长天夕照红。一片閒鸥飞尽处，数家茅屋酒旗风。
月桥晚步·其一
作者：唐之淳
朝代：明

凤沼龙舟事已湮，月桥烟岛昼生尘。芙蓉冷落菰蒲老，波面游鱼却避人。
月桥晚步·其二
作者：唐之淳
朝代：明

两楼钟鼓自西东，野水长天夕照红。一片閒鸥飞尽处，数家茅屋酒旗风。
望仙楼图
作者：唐之淳
朝代：明

马声龙影半天来，月殿霞扉次第开。一自踏歌归碧落，人间空筑望仙台。
望北平
作者：唐之淳
朝代：明

雨破晚风清，依稀认北平。台空金气灭，河净玉流明。燕麦疏春雨，莺花簇故京。因思山水郡，南北总关情。
望辽阳
作者：唐之淳
朝代：明

紫塞高峰积雪明，黄沙古迹细烟横。身从北地三都尉，目断秦人万里城。渡处水横朝洗马，望边月黑夜翻营。辽阳只在云山外，更入东风几日程。
望钟山有怀灵谷浚禅师分韵得灵字
作者：唐之淳
朝代：明

城外钟山山外寺，惯曾看对不曾经。东家骏马客骑去，西土经书亦爱听。何得烟霞回俗客，便将文字乞山灵。晓来风雨添秋爽，惟见晴岚满郭青。
期高公子不至分韵得佳字
作者：唐之淳
朝代：明

坐起对凉雨，绿苔生碧阶。如何跬步间，竟作万里乖。远雁送秋色，白云满秦淮。所思如钟山，日夕空自佳。何能一飞堕，翔泳展中怀。
李龙眠画雪中捕鱼图
作者：唐之淳
朝代：明

玉龙行空不成雨，首触银河落秋浦。帝遣神工种白榆，皓鹤飞来老鹇舞。榜儿踏船依楚竹，不钓齐璜饵荆玉。波寒月黑大星稀，万斛骊珠岂胜掬。夜阑缄素报麻姑，桑下尘飞海欲枯。何如去作蓬莱主，五城不夜无寒暑。
杨青驿
作者：唐之淳
朝代：明

杨青驿前杨柳青，马头南去船北行。北方土寒春尚浅，三月尽时莺未鸣。倚马停舟竞攀折，青丝络手花飞雪。人心自尔忆乡关，柳色何曾管离别。草木无情是杨树，莫种驿亭分别处。旧愁新恨几时休，前头又入杨村去。
松亭关
作者：唐之淳
朝代：明

少弱不更事，矻矻亲简编。武经既靡习，文义亦罔宣。忽值李轻车，挟我越幽燕。辞亲拜辕门，下榻礼殊专。夕卧蓟北月，晓冲湾河烟。出入行伍间，招邀相后先。时于壶矢暇，共览穰苴篇。仪容见新态，魂梦生旧怜。今晨始出关，回顾眇以绵。岂不念王忾，私怀动中悁。军容赖末光，师克愧无镌。愿陈征战绩，以付台阁贤。
松稍月色得西字
作者：唐之淳
朝代：明

鹤枝不动兔轮低，萝径无多影欲齐。吟到斗横河汉落，残光犹在画墙西。
柯亭
作者：唐之淳
朝代：明

蔡子横笛处，名存音则亡。常时亭上人，念此一慨慷。悄然官涂迥，杂树夹疏篁。先秋气已袭，？爽若含霜。渔樵夜各归，月出斗有芒。微云翳河汉，龙火干正阳。狐狸草中号，熠耀又宵行。龟亡凤不至，何以尉轩皇。我有嶰竹枝，颇复谐宫商。藏之五百秋，正气惨不扬。天地所爱惜，神人共嗟伤。恒愿起九泉，从子返虞唐。
柯亭
作者：唐之淳
朝代：明
体裁：古风

蔡子横笛处，名存音则亡。常时亭上人，念此一慨慷。悄然官涂迥，杂树夹疏篁。先秋气已袭，�爽若含霜。渔樵夜各归，月出斗有芒。微云翳河汉，龙火干正阳。狐狸草中号，熠耀又宵行。龟亡凤不至，何以尉轩皇。我有嶰竹枝，颇复谐宫商。藏之五百秋，正气惨不扬。天地所爱惜，神人共嗟伤。恒愿起九泉，从子返虞唐。
梦北郭生
作者：唐之淳
朝代：明

美人星冠云绮裳，自我不见今三霜。常时开口咏凤凰，律中角徵宫羽商。江妃河伯权相将，山鬼木魅无精光。俄然一斥万里乡，十口奔驰饥无糠。昆明池寒荷叶黄，椒花瘴重餐枫香。昨梦遇之天北方，手？琼浆在我傍。或被短发涕泗滂，人耶鬼耶杳莫详。有鱼不得升天潢，有雁不得过衡阳。此生已矣空惨伤，他生尚卜同翱翔。
梦北郭生
作者：唐之淳
朝代：明
体裁：古风

美人星冠云绮裳，自我不见今三霜。常时开口咏凤凰，律中角徵宫羽商。江妃河伯权相将，山鬼木魅无精光。俄然一斥万里乡，十口奔驰饥无糠。昆明池寒荷叶黄，椒花瘴重餐枫香。昨梦遇之天北方，手�琼浆在我傍。或被短发涕泗滂，人耶鬼耶杳莫详。有鱼不得升天潢，有雁不得过衡阳。此生已矣空惨伤，他生尚卜同翱翔。
槐亭得长字
作者：唐之淳
朝代：明

剪翠纳天光，因枝结栋梁。月翻苍雪冷，暑借绿云凉。户密莺窥惯，檐卑客到妨。不同穿蚁穴，诗梦入秋长。
次孟熙韵
作者：唐之淳
朝代：明

百顷清江一草庐，乡人齐识病相如。不知吟得秋多少，柿叶红时好细书。
次日过安山湖
作者：唐之淳
朝代：明

泰山兼鲁望，积水与河通。月白开鲛室，天青出贝宫。舟航云物外，郡邑有无中。旅泊无愁晚，终宵野烧红。
步出城南门
作者：唐之淳
朝代：明

兀居苦无悰，步出城南门。直视何所见，平沙接荒屯。累累十四坟，昨有今不存。问之何为尔，垦发登城垣。白石为雉堞，枯骸弃鸟鸢。向来身外椁，已作他人棺。子孙流徙尽，谁复招其魂。人生寄一世，日望归山原。焉知百十年，变灭如浮云。山原未必安，成废亦难论。路逢相知人，酌我双酒尊。且复与之饮，悲伤复忘言。日夕酩酊还，击柝声欲喧。慇勤语戍卒，我岂故将军。
残菊联句三十韵
作者：唐之淳
朝代：明

佳节忽如遗，残菊冻犹绽。深黄媚秋清，淡碧留日晏。微微霜粉傅，滴滴露珠间。馀馨不盈匊，短干才过骭。灌频畏色损，爱重疑景幻。纷披藉楥扶，灼烁资茗涮。冻蝶隔幔窥，寒蜗缘径绾。参开星鼎峙，并擢子双孪。霞翻日炙殷，襭绚雨披幔。荆镌玉一围，沙拣金千瓣。巡防闺婢摘，移恐园翁讪。衰思还丹驻，媚得粉黛扮。风前醒醉眸，月下影童冠。优游奈晚圃，萧爽宜夕间。悠然陶令思，佚以魏公宦。饮甘制颓龄，佩臭却沉患。屈辞餐岂真，苏咏落非赝。茹苗尝杂杞，护本当去薍。聊供开口笑，合作青眼盼。兰茝本同方，松篁须共豢。色连芸帙净，阴动缃帘幔。炎凉饱所历，文酒陪之惯。宁为抱枝乾，不作裂车轘。幸兹异乡对，庶使羁愁铲。时冬改商律，授服补新䋎。莎阶已罢蛩，榆关久来雁。亲如蚁付膻，恋若马舐栈。有田惟种秫，无麦不为䴮。百篇诗已成，千斛醑可办。君毋蠹花妖，我敢思笔谏。
毛沧儿歌
作者：唐之淳
朝代：明

毛沧儿，毛沧儿，沧儿生在兰沧西。兰沧去天万有三千里，土人花脚金两齿。沧儿之父名声达天子，天子遣使远召之，沧儿随父来京师。沧儿年几何？三岁尚不足，两岁颇有余。顶犀眼漆唇抹朱，学语未成意态殊。麒麟之子，宛马之驹，产自绝域升天衢，人言传书有种非尔雏？尔父年几何？五十逾六未及耆。十五年落西南夷，西南之人愚不识，长官麾呵妇女笑骂儿童欺。昔辞乡里六亲俱，白发黄口同系累。一家尽死，一身在载锡，尔胤惟有天公知。天公知，又锡尔冠爵，带而裳衣，脱尔介胄，参龙虎夔。毛沧儿，毛沧儿，好儿子，尔父老矣。望尔似尔父，尔宗有光。祝尔长大，无诸祸殃。吐尔锦心绣肠，出擅昭代之文章，如马、班、燕、许鸣汉唐。毛沧儿，毛沧儿，父友作歌听勿忘。
江上
作者：唐之淳
朝代：明

山峰如马浪如龙，巴雪消时春气浓。万里顺流东到海，石头城下合朝宗。
江帆
作者：唐之淳
朝代：明

轻轻窣窣又蓬蓬，十幅齐开面面风。望没牙樯人去远，碧山尽处影孤鸿。
江淮舟中杂诗
作者：唐之淳
朝代：明

潮落沙虚星斗光，渡头灯火送昏黄。盐飞白雪明鱼鲙，酒熟金瓯渍蟹筐。地老犹存千岁塔，江寒欲酿五更霜。一年来往经三度，淮楚征尘点鬓苍。短日生寒闷客怀，拥衾危坐类僧斋。枕中道路无非越，篷外山川尽属淮。听得渔歌思白纻，著来戎服愧青鞋。云閒木落鱼龙卧，自笑浮生未有涯。静里寻诗不厌舟，夜看星影辨牵牛。雨稀云叶清如鹤，浪蹙霜华白胜鸥。颇愧江湖无报答，敢思陶谢与同游。安能百斛玻璃酒，训练吟兵破宿愁。
江淮舟中杂诗·其一
作者：唐之淳
朝代：明

潮落沙虚星斗光，渡头灯火送昏黄。盐飞白雪明鱼鲙，酒熟金瓯渍蟹筐。地老犹存千岁塔，江寒欲酿五更霜。一年来往经三度，淮楚征尘点鬓苍。
江淮舟中杂诗·其三
作者：唐之淳
朝代：明

静里寻诗不厌舟，夜看星影辨牵牛。雨稀云叶清如鹤，浪蹙霜华白胜鸥。颇愧江湖无报答，敢思陶谢与同游。安能百斛玻璃酒，训练吟兵破宿愁。
江淮舟中杂诗·其二
作者：唐之淳
朝代：明

短日生寒闷客怀，拥衾危坐类僧斋。枕中道路无非越，篷外山川尽属淮。听得渔歌思白纻，著来戎服愧青鞋。云閒木落鱼龙卧，自笑浮生未有涯。
池河驿
作者：唐之淳
朝代：明

前日中都雪，都人庆丰年。今日池河雪，寒冰在前川。平明集仆夫，饭熟犹晏眠。高呼强之饭，牛冻车不前。黄犊成素骊，乌巾为白毡。却忆荆山外，别有琼瑶田。去京尚十舍，去乡仍渺绵。安能讼滕六，旭日布九天。
沙场曲
作者：唐之淳
朝代：明

沙场千里平如席，中有黄沙围古碛。一自承平二十年，汉家不种边城田。田荒地虚烟火歇，荒冢麒麟望秋月。今年五月汉兵来，气吞瀚海声如雷。声如雷，敌可却，壮士齐歌白翎雀。白翎雀，四海平，玉门无垒黄河清，男耕女织休甲兵。
沛县
作者：唐之淳
朝代：明

顺流兼长风，席挂风转急。云寒景色晏，人远鸥鹭集。久行厌风水，数日临险涩。逆浪侧倒翻，洑包沙流入。睢盱劳颈脰，颓倚若维絷。幸此天意泛，谈笑开怏悒。眼明清镜朗，思涌源泉汲。谷亭回首遥，丰沛行将及。山残王气歇，牛卧角濈濈。巍然歌风台，于以览原隰。
沛县歌风台
作者：唐之淳
朝代：明

河流西来复东注，我方乘舟北河去。长涂短服春已深，小邑孤城日将暮。河傍穹碑倚春树，停桡一读知其故。不见高台号大风，空馀草屋连荒戍。当时汉祖居沛中，时有云气随飞龙。道间未斩白帝子，圯下已逢黄石公。子婴首落重瞳手，百二山河夘金有。阴陵失路岂人为，鸿门不死真天授。残忍者灭仁义王，威加四海归故乡。箨冠巍峨筑声壮，日月照耀旌旗杨。身中衮裳朱衣绣，酒酣歌舞争为寿。父老人人被宠恩，租庸世世蒙蠲宥。云胡伯心犹未忘，意气激烈非虞唐。不歌艰难创王业，却思壮士守边疆。台前风烟起天末，台下寒流动毛发。黄昏不敢问前途，驻目更看芒砀月。
沧洲
作者：唐之淳
朝代：明

雪河浮长冰，沿转见绝岸。人烟市集稀，灯火舟楫乱。渔人扣舷语，篙子中夜饭。水宿有常程，回首岁月晏。龙卧江海泠，石出梁路断。晶荧云表星，惨切烟际雁。驿鼓咽不舒，天鸡晓相唤。乡山梦中来，涂回未能半。
河西驿
作者：唐之淳
朝代：明

午辞潞阳城，明发河西驿。寒云遰苍茫，回雪舞虚白。飞鸟不得下，惊潨暗相射。停桡散水华，依樾避风力。暖浪换春酒，杯陈十指直。翻思出塞苦，寒气殊未极。马毛山猬缩，人面深墨黑。幸此舟楫安，高枕候霁色。
泊两河口
作者：唐之淳
朝代：明

叠浪龙鳞合，双河燕尾分。系船欹野树，炊饭煖春云。鸡唱荒村得，沙崩永夜闻。明朝逢改火，熟食侑芳尊。
泊五河县
作者：唐之淳
朝代：明

夜泊淮堤近五河，恶风吹面叹蹉跎。青山更比吴中少，绿浪翻同汉水多。去国何须事弓剑，思亲有泪落烟波。三千里外江南客，却倚月明闻楚歌。
泗州
作者：唐之淳
朝代：明

飘飘帆席去如驰，坐倚船窗看晚炊。河口驿亭题泗水，山头县郭认盱眙。当年楚汉兴亡处，今日风云际会时。已筑祖陵开寝庙，黄童白叟望旌旗。
泗州第一山追和米南宫韵
作者：唐之淳
朝代：明

书画船从此地还，云霞草木尽毫间。江淮多少名山水，此是君家第一山。
泗州舟中怀乡友
作者：唐之淳
朝代：明

年时忆友在吴山，只隔钱塘一水间。今日独看淮泗月，千山万水不知还。
济宁船上抄水马驿程
作者：唐之淳
朝代：明

苦爱山川不爱行，小轩曾把卧游名。于今忽作江湖客，却向舟中写路程。
涂阳八咏 其一 金山积雪
作者：唐之淳
朝代：明

积雪不知年，炎天生昼寒。南人初出塞，浑作玉屏看。
涂阳八咏 其七 西峰夕照
作者：唐之淳
朝代：明

西峰含积阴，落日载暝色。照见猎归人，扬声下沙碛。
涂阳八咏 其三 萧寺晓钟
作者：唐之淳
朝代：明

朝听萧寺钟，暮听萧寺钟。当年铸钟者，陵云起秋风。
涂阳八咏 其二 富谷晴云
作者：唐之淳
朝代：明

溶溶谷中云，西来复东去。云归人未归，朝朝望云树。
涂阳八咏 其五 温泉煖浪
作者：唐之淳
朝代：明

玉女来浴时，丹光落秋水。到今尚温温，煖浪因风起。
涂阳八咏 其八 东崦春岚
作者：唐之淳
朝代：明

云破始见日，雪消微露岚。马头春梦里，惊道是江南。
涂阳八咏 其六 土河夜雨
作者：唐之淳
朝代：明

滉漾复潆渟，分明见底清。涂山一夜雨，流水惠州城。
涂阳八咏 其四 玉川秋草
作者：唐之淳
朝代：明

川上王孙草，秋风几度黄。太平休战伐，边树射黄羊。
涂阳八咏·金山积雪
作者：唐之淳
朝代：明

积雪不知年，炎天生昼寒。南人初出塞，浑作玉屏看。溶溶谷中云，西来复东去。云归人未归，朝朝望云树。朝听萧寺钟，暮听萧寺钟。当年铸钟者，陵云起秋风。川上王孙草，秋风几度黄。太平休战伐，边树射黄羊。玉女来浴时，丹光落秋水。到今尚温温，煖浪因风起。滉漾复潆渟，分明见底清。涂山一夜雨，流水惠州城。西峰含积阴，落日载暝色。照见猎归人，扬声下沙碛。云破始见日，雪消微露岚。马头春梦里，惊道是江南。
淮上七夕遇雨
作者：唐之淳
朝代：明

雨雨风风淮上城，水禽山叶送秋声。可怜今夜星桥月，不著清光照客情。
淮上渔者
作者：唐之淳
朝代：明

八尺长竿一具罾，前船相唤后船应。得鱼换米兼沽酒，更取鱼油作夜灯。
淮安月夜
作者：唐之淳
朝代：明

处处南风藕自香，人烟多处是山阳。两城对垒车轮小，一水中流衣带长。哀怨昔曾歌布粟，盛衰元不问金汤。今宵偶作淮东梦，无柰月明思故乡。
清明日
作者：唐之淳
朝代：明

不觉离家月再圆，船头插柳记流年。短衣乌帽四千里，落花游丝三月天。梦里松楸隔吴越，眼前行李到幽燕。流光倏忽不相惜，几时归种山阴田。
清流关
作者：唐之淳
朝代：明

过阪当牵驴，过关当下车。下车当用扶，牵驴当用驱。同云蔽曾冈，积雪平丘墟。行客歌苦寒，羸童叹无襦。稍见迟日升，轻冰犹在须。仰怀多病母，长年卧茅庐。静言思奋飞，迫切危险涂。危险不足恤，菽水当何如。
清流关晓望
作者：唐之淳
朝代：明

星河不动晓苍苍，淮楚人烟接混茫。客路风光未寒食，马头山色又滁阳。车书人物今王业，禾黍桑麻古战场。北望天兵四千里，貔貅万骑俨成行。
渡江至仪真
作者：唐之淳
朝代：明

山月未落潮水平，不闻潮声闻橹声。乍徐忽远复兴举，宛若秋天鹤鹳鸣。龙潭已过仪真近，江南行更江北听。瓜步屯边戍卒閒，白沙坝下盐船并。桑麻旆旆黍油油，楚色江光万户秋。七十里程弦样直，好风今夜宿扬州。
渡淮有感
作者：唐之淳
朝代：明

十年前问临濠渡，今日重登淮水船。一片征帆沉夕照，两行客泪落春天。
滁山道中杂题
作者：唐之淳
朝代：明

溪暝深藏柳，坡晴湿护苔。只惊联骑去，不见一人来。麦陇丛丛绿，梅香树树香。山禽惊客梦，村酒割人肠。虎过山风急，山家早闭门。遥怜未投宿，月黑正销魂。浮图连石磴，略彴枕溪湾。驴背东风里，遥瞻管店山。人到说旌麾，前朝过下邳。自惭行旅滞，非是恋吟诗。春树留残叶，晴峰带宿岚。滁阳山水秀，人道似江南。林密草纤纤，卑枝拂帽檐。春光来一月，犹畏晓霜严。公馆借吟诗，行厨送午炊。数株临水柳，曾得系金羁。狭路转多歧，多歧可问谁。试询曾到客，犹似未来时。独树庙门前，鸦巢挂纸钱。欲寻遗像问，尘没已多年。下阪复登岗，前看道路长。不知行几日，能得到淮阳。宿草发新荑，沙乾叶未齐。待教寒食雨，绿映锦障泥。
滁山道中杂题·其一
作者：唐之淳
朝代：明

溪暝深藏柳，坡晴湿护苔。只惊联骑去，不见一人来。
滁山道中杂题·其七
作者：唐之淳
朝代：明

林密草纤纤，卑枝拂帽檐。春光来一月，犹畏晓霜严。
滁山道中杂题·其三
作者：唐之淳
朝代：明

虎过山风急，山家早闭门。遥怜未投宿，月黑正销魂。
滁山道中杂题·其九
作者：唐之淳
朝代：明

狭路转多歧，多歧可问谁。试询曾到客，犹似未来时。
滁山道中杂题·其二
作者：唐之淳
朝代：明

麦陇丛丛绿，梅香树树香。山禽惊客梦，村酒割人肠。
滁山道中杂题·其五
作者：唐之淳
朝代：明

人到说旌麾，前朝过下邳。自惭行旅滞，非是恋吟诗。
滁山道中杂题·其八
作者：唐之淳
朝代：明

公馆借吟诗，行厨送午炊。数株临水柳，曾得系金羁。
滁山道中杂题·其六
作者：唐之淳
朝代：明

春树留残叶，晴峰带宿岚。滁阳山水秀，人道似江南。
滁山道中杂题·其十
作者：唐之淳
朝代：明

独树庙门前，鸦巢挂纸钱。欲寻遗像问，尘没已多年。
滁山道中杂题·其十一
作者：唐之淳
朝代：明

下阪复登岗，前看道路长。不知行几日，能得到淮阳。
滁山道中杂题·其十二
作者：唐之淳
朝代：明

宿草发新荑，沙乾叶未齐。待教寒食雨，绿映锦障泥。
滁山道中杂题·其四
作者：唐之淳
朝代：明

浮图连石磴，略彴枕溪湾。驴背东风里，遥瞻管店山。
滁州逢王云庄谈蔡萝屋
作者：唐之淳
朝代：明

旧事吁可怪，客乡闻亦惊。风波开贝锦，云路失鹏程。莫惜干城器，难忘伐木情。临岐无复得，知作贵州宾。
漫翁禅师枉顾寓所适送友未还明日以诗奉谢
作者：唐之淳
朝代：明

出郭饯所知，行轩枉禅伯。笑谈讵无人，惋恨余方积。城寒雨柝迥，月出霜钟白。宵长梦转孤，迹疏心自密。浮云本无期，一念即命策。
燕山八景 其一 蓟门飞雨
作者：唐之淳
朝代：明

出自蓟北门，试寻桑乾源。飞雨四面至，河山为之昏。高有营坞处，惊沙走颓垣。下有战死骨，白兼沙土痕。奔潨万雷喧，赤石孤电翻。讵知苍茫际，神明悼其冤。驱车过古城，暝拉翁投村。解衣燎新火，松亭已升暾。
燕山八景 其七 道陵夕照
作者：唐之淳
朝代：明

房山秋气深，陵寝久芜没。羊马穴苍鼠，麒麟卧秋月。凄凉雄图尽，寂寞王气歇。空遗夕照明，遥瞻孤鸟没。有祠山之傍，圣代重先烈。雁鱼固无灵，蘋藻礼不缺。侧闻三史统，南北互驰突。董狐无其人，于此一惨怛。
燕山八景 其三 太液秋风
作者：唐之淳
朝代：明

灵源道天潢，滉漾裂厚坤。迩兹日月辉，星宿江吐吞。其深产菱芡，其浅秀蘋蘩。蘋蘩以共采，菱芡以侑尊。事殊汉昆明，派匪华清温。时秋风露寂，玉浪芙蓉翻。行宫罢夕月，兰芳菊扬荪。愿同灵沼鱼，喣沫生成恩。
燕山八景 其二 瑶岛春阴
作者：唐之淳
朝代：明

王城古帝都，宫阙宏且丽。中有千仞峰，岧峣压幽蓟。念昔椎凿初，本自人力致。烧蜃插文石，奇功夺天地。蛟鸾失其仪，涛岳逊其势。况当灵雨馀，葱郁蔼生意。深留云雾阴，润聚圭璧气。忽闻桑扈鸣，君王思秉耒。
燕山八景 其五 居庸叠翠
作者：唐之淳
朝代：明

驻马居庸关，仰瞻军都山。山深关隘险，石角泉潺湲。昔之巡幸迹，今乃莓苔班。尚遗千丈岚，苍翠不可攀。朝随飞云出，晚逐归鸟閒。片阴雨三尺，一日四序环。北顾道阻长，风沙正漫漫。内华而外夷，慨然起深叹。
燕山八景 其八 西山积雪
作者：唐之淳
朝代：明

维西有崇山，其上太始雪。天风吹不消，海日照还结。疑是仙子居，璚楼夹银阙。白榆种成林，瑶草纷可悦。我游值岁晏，寒风为骚屑。斧冰涧底泉，敲火石上月。道逢猎归人，歌笑变凛冽。川长狐兔净，旗飐鼓声咽。
燕山八景 其六 玉泉垂虹
作者：唐之淳
朝代：明

羁束戎马间，佳胜每虚历。及兹临玉泉，垂策任所适。仰瞻飞窦泻，玉流粲琼液。俯目视修梁，县虹饮春泽。从龙意徒在，为雨功未毕。思昔未乱初，游赏隘泉石。浮华等烟电，歌管化荆棘。临流叹迟莫，暝树起秋色。
燕山八景 其四 卢沟晓月
作者：唐之淳
朝代：明

侵星度舆梁，落月沟水上。月光金镜侧，梁影玉虹样。照人跬步间，光怪百千状。得非夸毗子，持此为谲诳。意欲铲雕琢，寸刃不可向。日出尘雾黄，驼马杂车辆。喧静犹昼夜，循环不须让。梁石有时泐，泉流无得丧。
燕山八景·蓟门飞雨
作者：唐之淳
朝代：明

出自蓟北门，试寻桑乾源。飞雨四面至，河山为之昏。高有营坞处，惊沙走颓垣。下有战死骨，白兼沙土痕。奔潨万雷喧，赤石孤电翻。讵知苍茫际，神明悼其冤。驱车过古城，暝拉翁投村。解衣燎新火，松亭已升暾。王城古帝都，宫阙宏且丽。中有千仞峰，岧峣压幽蓟。念昔椎凿初，本自人力致。烧蜃插文石，奇功夺天地。蛟鸾失其仪，涛岳逊其势。况当灵雨馀，葱郁蔼生意。深留云雾阴，润聚圭璧气。忽闻桑扈鸣，君王思秉耒。灵源道天潢，滉漾裂厚坤。迩兹日月辉，星宿江吐吞。其深产菱芡，其浅秀蘋蘩。蘋蘩以共采，菱芡以侑尊。事殊汉昆明，派匪华清温。时秋风露寂，玉浪芙蓉翻。行宫罢夕月，兰芳菊扬荪。愿同灵沼鱼，喣沫生成恩。侵星度舆梁，落月沟水上。月光金镜侧，梁影玉虹样。照人跬步间，光怪百千状。得非夸毗子，持此为谲诳。意欲铲雕琢，寸刃不可向。日出尘雾黄，驼马杂车辆。喧静犹昼夜，循环不须让。梁石有时泐，泉流无得丧。驻马居庸关，仰瞻军都山。山深关隘险，石角泉潺湲。昔之巡幸迹，今乃莓苔班。尚遗千丈岚，苍翠不可攀。朝随飞云出，晚逐归鸟閒。片阴雨三尺，一日四序环。北顾道阻长，风沙正漫漫。内华而外夷，慨然起深叹。羁束戎马间，佳胜每虚历。及兹临玉泉，垂策任所适。仰瞻飞窦泻，玉流粲琼液。俯目视修梁，县虹饮春泽。从龙意徒在，为雨功未毕。思昔未乱初，游赏隘泉石。浮华等烟电，歌管化荆棘。临流叹迟莫，暝树起秋色。房山秋气深，陵寝久芜没。羊马穴苍鼠，麒麟卧秋月。凄凉雄图尽，寂寞王气歇。空遗夕照明，遥瞻孤鸟没。有祠山之傍，圣代重先烈。雁鱼固无灵，蘋藻礼不缺。侧闻三史统，南北互驰突。董狐无其人，于此一惨怛。维西有崇山，其上太始雪。天风吹不消，海日照还结。疑是仙子居，璚楼夹银阙。白榆种成林，瑶草纷可悦。我游值岁晏，寒风为骚屑。斧冰涧底泉，敲火石上月。道逢猎归人，歌笑变凛冽。川长狐兔净，旗飐鼓声咽。
状春
作者：唐之淳
朝代：明

浮萍钱小穿蒲带，杨柳眉长妒杏腮。北雪乍消鳷鹊观，东风已入凤皇台。
独鹤
作者：唐之淳
朝代：明

一辞伴侣出仙宫，孤宿孤飞任碧空。昨夜月明游赤壁，舟中逢著大苏公。
猎骑
作者：唐之淳
朝代：明

汗血淋漓湿雾騣，声嘶眼疾四蹄风。追鹰逐兔浑閒事，曾与将军立大功。
甲马营
作者：唐之淳
朝代：明

长河抱曲洲，河转洲面窄。前瞻甲马营，近可半舍隔。水傍一鳜鱼，腹剖尾正赤。知是獭所祭，馀馂遗人食。役夫取以至，令我三叹息。自我去桑梓，海月十挂壁。荐奠谁其尸，蘋藻空自碧。食鱼感时序，行矣望乡国。
留别南涧公
作者：唐之淳
朝代：明

几回投笔厌窗鸡，今日云边入马蹄。欲赴陈王燕平乐，还同李愬入淮西。羽书烽火三方静，紫塞黄河一路题。喜得宠行诗句好，船头夜夜烛虹霓。
留别钱塘友人戴钱二公
作者：唐之淳
朝代：明

每向天涯共忆君，及归来日又离群。故人暂得从头数，好句须留会面闻。西子湖边灯照月，李陵台下雪如云。一身万里寻常事，塞北江南几夕曛。
留别颐庵先生及李徐袁高四公子分韵得朝字
作者：唐之淳
朝代：明

拟逐霍嫖姚，翩翩北度辽。挥鞭空月竁，飞羽落天骄。坐见风尘息，宁辞岁月遥。惟馀亲有念，暮暮复朝朝。
病起池上作
作者：唐之淳
朝代：明

坐卧对池水，西风生白蘋。有家宁免累，多病转思亲。客画医王佛，人分药灶薪。形骸空自笑，轻快即閒人。
登崆峒山谒崔府君庙得晖字
作者：唐之淳
朝代：明

杳杳祠宫压翠微，团团庭树下晴晖。石幢薤叶垂秋露，画壁蛛丝织夜机。骏马频嘶知路滑，驯乌不动觉云归。欲寻往事题名姓，白发残僧记忆稀。
登独乐寺观音阁得闻字
作者：唐之淳
朝代：明

层级带城云，仙凡此地分。野花为佛供，庭柏当炉熏。雨坏檐前铎，蜗添石上文。凭虚应领妙，亦足破声闻。
登蓟州城楼得园字
作者：唐之淳
朝代：明

塞北城当蓟北门，三河流接九河源。霸图已逐秋云远，节制新添虎卫尊。几处桑麻思乐业，千家砧杵静朝暾。此时天畔登楼望，眼入西风忆故园。
登观音山洞
作者：唐之淳
朝代：明

悬厓临江皋，飞阁栈石面。空中金像古，舄下云涛溅。淮楚指顾间，河汉中流见。幸与风水遭，宁辞登涉倦。
登邳城楼
作者：唐之淳
朝代：明

挂剑台前事已非，绊戈山下草离离。城门日没乌栖早，野渡风高客过迟。十万牛羊新部落，五千貔虎旧旌麾。泗河东接沂河去，曾与行舟记下邳。
目病中闻打围作
作者：唐之淳
朝代：明

新按胡鹰旧雪香，三千人马出围场。自怜患眼寒窗下，高拥青绫梦射狼。
直沽口占
作者：唐之淳
朝代：明

一年长客旅，卸马复登船。碣石山东面，黄河水北边。形容消雾雨，行李得风烟。更作南还韵，山川信有缘。
直沽见潮
作者：唐之淳
朝代：明

我家东海头，门前潮水鸣朝昏。自从江淮来，不闻潮声见潮痕。别淮入徐沛，日日对黄河。河流浑浑东到海，我不如何愁奈何。河中半月馀，逆流千载折。南风喜人北风怨，忆著潮声梦吴越。下水复上水，行行抵直沽。我家门前旧潮水，忽复见之当海隅。忆我去家正月末，桃花水生洲渚阔。今我忆家春欲归，月缺半圆潮水落。潮落当更长，月缺当更满。月色潮声无尽时，天地久长人世短。明朝又北去，见月不见潮。潮头有鱼好寄信，欲持尺素托波涛。
石门口
作者：唐之淳
朝代：明

羽檄徵兵下朔方，三军已过古渔阳。天连沙草春无尽，雪点周庐夜有光。后顾车箱疑甲第，前驱驰马若群羊。据鞍莫赋从军曲，留记成功轶汉唐。
神仙驿晓发
作者：唐之淳
朝代：明

川光连莽苍，晓气入空虚。烽火清平际，城池丧乱馀。马谙来路熟，人忆异乡疏。记取平戎事，归烦大史书。
秋夜怀孟熙
作者：唐之淳
朝代：明

西风卷海作涛声，烛影檐花彻夜明。况有怀人心似雨，暗随秋点出江城。
秋日杂题
作者：唐之淳
朝代：明

月没荒城晓角催，风清平野暮云开。射雕都尉分弓去，杀虎将军奏捷来。蠮螉塞外风吹雨，鸡鹿山头露欲霜。为恐寒惊慈母线，起来先著旧衣裳。一泓清水古时河，洗马归来饮橐驼。不信边州住多日，胡儿头唱汉儿歌。深帽胡鹰绿锦韝，高蹄骏马玉雕锼。向人意气争驰猎，欲取沙场第一筹。自为边客早知秋，听得秋声起别愁。野粟垂花羊乳子，一年多半在幽州。处处箫笳接旆旌，时时风雨送秋声。紫驼白马三千帐，野草荒烟十二城。三月边城没酒尝，朝朝饱饭索茶汤。有时吟苦心如醉，吟得惊人似醉狂。万里归心折大刀，三军何日解征袍。不如归吃南中饭，绿芋红鳞紫蟹螯。
秋日杂题·其一
作者：唐之淳
朝代：明

月没荒城晓角催，风清平野暮云开。射雕都尉分弓去，杀虎将军奏捷来。
秋日杂题·其七
作者：唐之淳
朝代：明

三月边城没酒尝，朝朝饱饭索茶汤。有时吟苦心如醉，吟得惊人似醉狂。
秋日杂题·其三
作者：唐之淳
朝代：明

一泓清水古时河，洗马归来饮橐驼。不信边州住多日，胡儿头唱汉儿歌。
秋日杂题·其二
作者：唐之淳
朝代：明

蠮螉塞外风吹雨，鸡鹿山头露欲霜。为恐寒惊慈母线，起来先著旧衣裳。
秋日杂题·其五
作者：唐之淳
朝代：明

自为边客早知秋，听得秋声起别愁。野粟垂花羊乳子，一年多半在幽州。
秋日杂题·其八
作者：唐之淳
朝代：明

万里归心折大刀，三军何日解征袍。不如归吃南中饭，绿芋红鳞紫蟹螯。
秋日杂题·其六
作者：唐之淳
朝代：明

处处箫笳接旆旌，时时风雨送秋声。紫驼白马三千帐，野草荒烟十二城。
秋日杂题·其四
作者：唐之淳
朝代：明

深帽胡鹰绿锦韝，高蹄骏马玉雕锼。向人意气争驰猎，欲取沙场第一筹。
秦梁洪
作者：唐之淳
朝代：明

前月公使还，送之聊城东。今日公使出，遇之秦梁洪。公如虬与龙，来往无定踪。我如萍与蓬，流转何终穷。淹留千里内，再得仰音容。下马野人家，星稀月当空。山炉爇枯桑，土甑炊新舂。问言及母妻，慇勤慰冲冲。复许还故乡，送之以仆僮。期以阅岁见，镫罢桃花红。一饭恩必酬，禽鱼恋渊丛。明日车马异，天涯矫冥鸿。
立秋日
作者：唐之淳
朝代：明

炎曦留徂夏，金候应初秋。烈风无时作，星火西南流。自我违上国，岁月忽已悠。匈奴未克夷，王师为淹留。宵眠枕干橹，昼食亲戈矛。伐榆结庵庐，采菽充乾糇。讵无饥寒念，遑恤为安谋。所怀药兰北，远在金山陬。列营正棋峙，鼎釜尚鱼游。贲育奋其武，楼陈壮其犹。将略贵持重，皇心在怀柔。但俟衔璧至，焉能事穷搜。鸟兽尊凤麟，列邦必宗周。寄与同征者，薄劳当永休。
竹枝词
作者：唐之淳
朝代：明

春来日日起狂风，不分南北与西东。行客怕风兼怕水，几时上得吕梁洪。为防潋子向中流，外倒风多里倒忧。莫道路途行不顺，邳州徐州又济州。前船夫问后船夫，尔在河南运米无。九十石粮车十辆，几多牛疋几人驱。新黄河接老黄河，河上船同蚁阵多。一派棹歌天上落，分明口口叹阿㗻。金龙王庙在河干，刲羊烧酒上杯盘。乞得好风行半月，归来庙下赛衣冠。挂帆挝鼓响耽耽，南船北船密如蚕。往日南人齐赴北，如今北客尽朝南。南客新来北地居，莫因莼菜忆三吴。椹子酒胜桑落酒，槎头鱼赛细鳞鱼。
竹枝词·其一
作者：唐之淳
朝代：明

春来日日起狂风，不分南北与西东。行客怕风兼怕水，几时上得吕梁洪。
竹枝词·其七
作者：唐之淳
朝代：明

南客新来北地居，莫因莼菜忆三吴。椹子酒胜桑落酒，槎头鱼赛细鳞鱼。
竹枝词·其三
作者：唐之淳
朝代：明

前船夫问后船夫，尔在河南运米无。九十石粮车十辆，几多牛疋几人驱。
竹枝词·其二
作者：唐之淳
朝代：明

为防潋子向中流，外倒风多里倒忧。莫道路途行不顺，邳州徐州又济州。
竹枝词·其五
作者：唐之淳
朝代：明

金龙王庙在河干，刲羊烧酒上杯盘。乞得好风行半月，归来庙下赛衣冠。
竹枝词·其六
作者：唐之淳
朝代：明

挂帆挝鼓响耽耽，南船北船密如蚕。往日南人齐赴北，如今北客尽朝南。
竹枝词·其四
作者：唐之淳
朝代：明

新黄河接老黄河，河上船同蚁阵多。一派棹歌天上落，分明口口叹阿㗻。
答友人
作者：唐之淳
朝代：明

峄阳之山看孤桐，昔来春初今暮冬。天寒日薄河水冻，圯下不逢黄石公。州城之南古儒宫，老屋数间围破墉。入门穹碑立四五，石黑字青苔藓红。中有一士瑰而颙，问之姓名无极翁。自言少壮取科甲，明光奏赋声摩空。运移世改双鬓秃，寄食齐鲁如萍蓬。见我揖我邀我坐，示我新词兼古风。读之琅然合音度，如列牺象鸣笙镛。乍疑渊源泻江汉，浩浩万里来朝宗。又惊百卉兢春媚，秀者杰出惟孤松。赠我雄文更奇绝，组织经史成山龙。俄然谓我古作者，愧我所得非所蒙。是日积雪明远峰，夕霞照作青芙蓉。空庭马嘶客当去，邻壁鸡啼人晓舂。子坐皋比咏芹藻，我走南北如宾鸿。区区聚散何足恤，独有道义能初终。酬子短歌歌未工，冻墨著纸书秋虫。城南有酒薄如水，与子一醉三千钟，下视粗俗犹盲聋。
纪行寄乡中诸友
作者：唐之淳
朝代：明

去年上天姥，青鞋踏石苔。路逢刘阮辈，挥手使我回。今年客钱塘，爱食钱塘水。水清多天风，吹逐行尘起。尘飞腰下剑，影落剑池云。延陵怀季子，句曲礼茅君。举头见天居，星辰拥黄道。翩翩飞将军，先我入燕赵。燕赵三千里，王师百万兵。谁将双白羽，笑赠一书生。扬鞭滁水春，挂席庄台晚。向来思亲泪，征袍为之满。行行过淮泗，暂泊项王城。王城杨柳树，黄鸟弄新声。明发上吕梁，洪涛天上落。持觞金龙祠，瞬息彭城脚。彭城接丰沛，慷慨思汉皇。浩歌黄楼赋，击节三侯章。好风获兼旬，历览遍齐鲁。吟冲豫河烟，坐对金台雨。金台留一月，羽檄动三军。旗鼓朝朝见，笳箫夜夜闻。乍思蓟北门，已涉渔阳外。不见万里城，但见万里塞。发鞍松亭口，饮马宽河阴。寒云薄日色，曙雾结归心。惠州又白霫，意倦思少息。登高望海山，远树霞光赤。时时携小校，孤嶂读残碑。行处翻如梦，回来却自疑。所怀故乡人，缥缈越天末。相见同我怀，分明照秋月。题诗及行役，念往愧飘蓬。待教凉冷后，封寄向南鸿。
自京还越道中杂占六绝句
作者：唐之淳
朝代：明

脱却双轮换独轮，乘船人作坐车人。明朝又复乘船去，却畏风波不畏尘。晓日苍凉带水烟，畏途行尽半平川。临流自顾戎衣笑，车马驴船过一年。毗陵郭外早行车，小店鸡声古庙鸦。栋树东边门巷曲，隔墙新见腊梅华。数峰高拥见岧峣，一鹤长鸣破寂寥。欲过虎丘寻剑石，望亭亭上望枫桥。黄昏月出大湖东，霜叶无多也自红。一色金波三万顷，垂虹亭子正当中。齐云楼上大飞沙，楚国祠前箭似麻。事业总随流水去，空馀人唱石榴花。
自京还越道中杂占六绝句·其一
作者：唐之淳
朝代：明

脱却双轮换独轮，乘船人作坐车人。明朝又复乘船去，却畏风波不畏尘。
自京还越道中杂占六绝句·其三
作者：唐之淳
朝代：明

毗陵郭外早行车，小店鸡声古庙鸦。栋树东边门巷曲，隔墙新见腊梅华。
自京还越道中杂占六绝句·其三
作者：唐之淳
朝代：明
体裁：七言绝句

毗陵郭外早行车，小店鸡声古庙鸦。楝树东边门巷曲，隔墙新见腊梅华。
自京还越道中杂占六绝句·其二
作者：唐之淳
朝代：明

晓日苍凉带水烟，畏途行尽半平川。临流自顾戎衣笑，车马驴船过一年。
自京还越道中杂占六绝句·其五
作者：唐之淳
朝代：明

黄昏月出大湖东，霜叶无多也自红。一色金波三万顷，垂虹亭子正当中。
自京还越道中杂占六绝句·其六
作者：唐之淳
朝代：明

齐云楼上大飞沙，楚国祠前箭似麻。事业总随流水去，空馀人唱石榴花。
自京还越道中杂占六绝句·其四
作者：唐之淳
朝代：明

数峰高拥见岧峣，一鹤长鸣破寂寥。欲过虎丘寻剑石，望亭亭上望枫桥。
自徐抵宿道中纪事有怀北平颐庵公松轩公子
作者：唐之淳
朝代：明

船上复车上，徐州仍宿州。不因河冻合，那起客乡愁。晓饭霜侵匕，宵眠月拥裘。家人裁小帽，邻伴饷乾糇。坂曲惊疑簸，川平稳胜舟。纼寒牛背涩，轴垫仆心忧。古迹迎人问，诗题隔日搜。计程常屈指，惜别屡回头。岂有欢倾盖，谁能怒挟辀。因思安稳客，文酒日风流。
自濠抵邳杂诗四首·其一
作者：唐之淳
朝代：明

暖日轻风古道傍，平原宿草正茫茫。过桥驿听津亭鼓，隔水船窥估客樯。圯下无人邀孺子，小山有赋忆淮王。细思楚汉争雄日，此地今馀几战场。
自濠抵邳杂诗四首·其三
作者：唐之淳
朝代：明

山石支桥险似梯，下窥流水净无泥。水边多少垂杨树，著个黄鹂来上啼。
自濠抵邳杂诗四首·其三
作者：唐之淳
朝代：明

山石支桥险似梯，下窥流水净无泥。水边多少垂杨树，著个黄鹂来上啼。红白花开宿莽间，长亭小店接村湾。行人未识邳州路，马首先看虹见山。
自濠抵邳杂诗四首·其二
作者：唐之淳
朝代：明

河北三春雨，天南五夜雷。山川新气色，车马息氛埃。燕逐游蜂至，莺催候雁回。不逢沽酒馆，何以得衔杯。
自濠抵邳杂诗四首·其二
作者：唐之淳
朝代：明

河北三春雨，天南五夜雷。山川新气色，车马息氛埃。燕逐游蜂至，莺催候雁回。不逢沽酒馆，何以得衔杯。暖日轻风古道傍，平原宿草正茫茫。过桥驿听津亭鼓，隔水船窥估客樯。圯下无人邀孺子，小山有赋忆淮王。细思楚汉争雄日，此地今馀几战场。
自濠抵邳杂诗四首·其四
作者：唐之淳
朝代：明

红白花开宿莽间，长亭小店接村湾。行人未识邳州路，马首先看虹见山。
舟中四咏 其一 筚篥
作者：唐之淳
朝代：明

昔向马前奏，今来船上闻。分明关塞月，吹破楚天云。
舟中四咏 其三 燕子
作者：唐之淳
朝代：明

止止复飞飞，依篷更拂桅。秋风从尔去，船不到乌衣。
舟中四咏 其二 鸽子
作者：唐之淳
朝代：明

篷畔养飞奴，如檐望却无。船人莫惊起，留得伴樯乌。
舟中四咏 其四 黄犬
作者：唐之淳
朝代：明

花畔偷眠日，芦边惯吠星。寄书多不达，烦尔到华亭。
舟中四咏·筚篥
作者：唐之淳
朝代：明

昔向马前奏，今来船上闻。分明关塞月，吹破楚天云。篷畔养飞奴，如檐望却无。船人莫惊起，留得伴樯乌。止止复飞飞，依篷更拂桅。秋风从尔去，船不到乌衣。花畔偷眠日，芦边惯吠星。寄书多不达，烦尔到华亭。
舟中对花
作者：唐之淳
朝代：明

河畔庄前无数花，折来船上饮流霞。故园亦有如花树，争奈开时不在家。
舟中有作奉呈公相
作者：唐之淳
朝代：明

喜得天风送去舟，还从楚尾识吴头。浪花白处鱼吹雨，梅子黄时麦弄秋。一派棹歌连觱篥，两行旌旆杂兜鍪。路人解说朝天马，昨日清明过泗州。
舟中生日
作者：唐之淳
朝代：明

客里逢生日，舟中况苦寒。家人具汤饼，童子献蔬盘。风送归心切，天长望眼宽。唯馀亲友念，此日转无端。
舟次龙涡驿
作者：唐之淳
朝代：明

龙涡驿对凤凰洲，五色云中玉气浮。今日已为汤沐邑，分明千古帝王州。
芳草
作者：唐之淳
朝代：明

远拂青霞软簇茵，坏宫荒寺一时新。谢家诗句王孙赋，不解迎春是送春。
营中口号
作者：唐之淳
朝代：明

晓问前驱晚问营，橐驼牛马一时鸣。贪依水草宁辞远，恐湿旌旗却爱晴。灯火照山星万点，箭筹传令月三更。渔阳已尽辽阳到，早卜宁边息战争。
营中閒夜
作者：唐之淳
朝代：明

閒夜乐从戎，将军百代雄。佩刀悬玉虎，缸烬剔金虫。远柝微侵月，清笳迥带风。香腾垆面紫，火射箭头红。舞剑知书法，谈棋识战功。明朝将阅武，传令选雕弓。
蓟州
作者：唐之淳
朝代：明

蓟州古渔阳，地势殊丰隆。三河漾其西，石门限其东。兵馀岁屡歉，四野无恒农。老少衣裋褐，园庐缺垣墉。况兹久旱乾，冬春苦多风。小雨不破块，犁锄讵能功。麦秋未含穟，苗田但高蓬。朅来览原陆，匹马方从戎。解鞍憩官舍，绿树空亭中。有鸟鸣树间，其雌和其雄。物性有至乐，人情怀苦悰。畴能抚罢民，和辑与鸟同。张郭久不作，高山仰遗踪。
蓟州官署松鹤得城字
作者：唐之淳
朝代：明

公馆辟轩楹，长松有鹤鸣。色兼秋共迥，声与月同清。花向吟边落，苔从舞处生。吏归门半掩，不道在边城。
蓟州观市集
作者：唐之淳
朝代：明

九陌动秋烟，千区列土廛。物情占贵贱，人语杂幽燕。酒瓮黄粱博，柴车黑㹀牵。自惊重出塞，聊为买长鞭。
蓟州逢颐庵先生及四公子
作者：唐之淳
朝代：明

四月暌离一日逢，渔阳驿里蓟门东。更相存问兼相遇，若个伤离有瘦容。
蓟门秋色得消字
作者：唐之淳
朝代：明

秋色望中消，黄微伴碧寥。阵边窥万骑，猎处落双雕。云白初翻海，虹销半掩桥。已今添客恨，仍值雨休朝。
西城一何高
作者：唐之淳
朝代：明

西城一何高，高高据山巅。托基幸得所，䃲礴乃其然。思昔未版筑，颓墉荫寒泉。狌㹳啸其下，荆棘产其间。百雉靡寸锥，群黎无一全。及兹事兴复，壮观踰古先。风雨屹不摇，虹电纷相连。广可辑万户，远当垂千年。爻辞明设险，诗篇颂城韩。不睹南仲功，宁知王教宣。鳞鳞郡中居，青青塞下田。怀夷贵施德，报国在安边。同车或胡越，耒耜足戈鋋。寄言乘障者，采我刍荛言。
西城一何高
作者：唐之淳
朝代：明
体裁：古风

西城一何高，高高据山巅。托基幸得所，磐礴乃其然。思昔未版筑，颓墉荫寒泉。狌㹳啸其下，荆棘产其间。百雉靡寸锥，群黎无一全。及兹事兴复，壮观踰古先。风雨屹不摇，虹电纷相连。广可辑万户，远当垂千年。爻辞明设险，诗篇颂城韩。不睹南仲功，宁知王教宣。鳞鳞郡中居，青青塞下田。怀夷贵施德，报国在安边。同车或胡越，耒耜足戈鋋。寄言乘障者，采我刍荛言。
观蓟州文庙秋奠
作者：唐之淳
朝代：明

画戟门开两陛严，银河不动夜厌厌。儒冠晓逐文星集，教雨秋随湛露沾。乐备鼓钟明燎火，礼陈牺象列形盐。皇威圣德同无外，绝塞偏州喜具瞻。
解闷
作者：唐之淳
朝代：明

细倾金媪双尊酒，浪拟唐人七字诗。人世百年今四十，大都难得是閒时。
访友不遇
作者：唐之淳
朝代：明

触热访君池上宅，草屋竹篱新板扉。黄尘扑面日卓午，知在翰林归未归。
访马参卿得微字
作者：唐之淳
朝代：明

公馆秋清坐不归，酒卮茶盌送斜晖。相逢尽是天涯客，且借桐琴奏式微。
访马参卿得微字
作者：唐之淳
朝代：明
体裁：七言绝句

公馆秋清坐不归，酒卮茶碗送斜晖。相逢尽是天涯客，且借桐琴奏式微。
读千里题赏静诗因而有寄
作者：唐之淳
朝代：明

旧闻诗学有渊源，喜见新题赏静轩。拾得珠玑愁海客，织成云锦费天孙。竹烟茶熟风生枕，鹤梦秋清月到门。我亦钟山爱唫者，好烦尺牍寄瑶琨。
读和古体凡二十有六韵丰腴醇重有顺无彊第其间与予过实君子宁失于厚公则有之受而不惭正恐不免见讥于识者别用奉答以谢愚拙时戊辰六月癸亥朔日也
作者：唐之淳
朝代：明

王郎长诗壁垒坚，老将睥睨不敢前。方公偏师扼其吭，如窦车骑登燕然。我闻一鼓避三舍，镞不破的敢言射。闭关朗咏二公篇，累累星斗钟山夜。
读左氏新作
作者：唐之淳
朝代：明

林生本知友，劳子及神交。螭蟠或在野，凤翥乍升朝。文收艺苑实，思拥学江涛。怀人对新制，客城寒漏遥。
谒关侯庙
作者：唐之淳
朝代：明

绿柳苍松取次栽，灵旗风煖庙门开。百年遗构重修处，曾得亲王入梦来。
谢姬太守惠鹤
作者：唐之淳
朝代：明

借来公馆作斋居，复有仙禽伴读书。每送清音当五夜，时随閒咏及三馀。啄残苔径和烟扫，舞罢霜翎带月梳。明日南还须爱惜，筠笼轻贮入蓝舆。
豫河舟中
作者：唐之淳
朝代：明

豫河曲北运河多，水转湾埼疾似梭。直港得风斜港背，橹声帆影两相和。
赋崔彦晖雪林小隐
作者：唐之淳
朝代：明

羃䍥更氤氲，林居静不喧。昼光琴荐湿，玉气石床温。夜雨泉惊枕，春雷笋到门。看知书画法，幽趣许谁论。
赋徐公子澄碧轩十二韵
作者：唐之淳
朝代：明

赐第古城东，池连旧辟雍。画檐涵浩渺，素壁动冲融。公子闻轩处，长云野望通。影沉南寺塔，声浸北山钟。曲槛临流得，横桥到岸逢。龟翻荷盖雨，莺掷柳丝风。莎借秋帘绿，萍欺晓幔红。蜗传书法古，鱼识阵图雄。舞剑惊飞鹤，谈诗起蛰龙。自天恩泽溥，向煖墨华浓。气浥研朱露，光浮射鸭弓。我思分钓石，莫遣碧苔封。
赋得乾坤一草亭
作者：唐之淳
朝代：明

天地之间寄此身，九州随处结比邻。邓林东影扶桑国，弱水西沉析木津。坐上竹书开宇宙，壁间藜火落星辰。不愁风捲三重破，惆怅谁为百岁人。
赋高氏苔竹轩
作者：唐之淳
朝代：明

苍苔绿竹谁所怜，高君作轩苔竹边。三春雨湿锦纹乱，六月风寒丹凤眠。有时自引阶前鹤，踏破云根竹华落。有时自煮石铛茶，轻烟冥冥萦屋角。我来正值清明时，蜗篆生香入砚池。青葱色里无人扫，剥啄声中有客棋。我知此君爱幽独，亦欲依君结茅屋。乞借墙阴半亩苔，更植阶西数竿竹。
赏春
作者：唐之淳
朝代：明

日日东风处处春，六街车马蹴香尘。曲江水满花如锦，留与陈王赋洛神。
赠嵩阳道士
作者：唐之淳
朝代：明

道士嵩阳住，前年阙下来。方瞳能鉴识，短干不惊猜。每出淮王邸，还过箫史台。韩湘名岂幻，曼倩语兼诙。禦腊作薪火，休粮是药材。松将枝作盖，枣用核为杯。方死三尸泣，诗专八斗才。送人时借鹤，乞雨或分雷。玉节秋朝帝，黄芽夜结胎。丹烧葛洪灶，韵写野王堆。海信青童得，春衣玉女裁。愧予知守牝，求道未逢媒。五石饥难饱，三华冻未开。相期游汗漫，从尔到蓬莱。
赠袁公子
作者：唐之淳
朝代：明

往年同事李轻车，幕府青年总不如。谈阵爱知司马法，临文能读鲁连书。弓刀北塞秋风劲，灯火西堂夜月虚。今日相逢畏相别，天池早晚化鲲鱼。
赠遵化县义门刘善乡
作者：唐之淳
朝代：明

遵化城南五里赊，前朝旌表旧人家。门如彭泽惟栽柳，园拟东陵只种瓜。耕罢儿孙牛背稳，醉归父老马头斜。渔阳风俗从今厚，陈郑芳名可并誇。
车上
作者：唐之淳
朝代：明

老牛羸仆费驱驰，远道黄尘日暮时。每为乘桥占去住，却因下阪识安危。五云宫阙徐王陇，千载英灵闵子碑。欲斧涧冰磨剩墨，驻车重写出关诗。
辕门晓望
作者：唐之淳
朝代：明

曙色满军麾，辕门纵目时。星河收鼓角，城郭露旌旗。马踏荒园井，牛冲野庙碑。涂阳新入贡，白霫旧名夷。有勇思三捷，无谋效六奇。前瞻辽水外，烽火杂烟炊。
过张秋伤河决都水监
作者：唐之淳
朝代：明

可怜都水监，无复汉官仪。洲渚沈遗迹，鱼龙识故碑。日斜渔唱断，风细客帆迟。前代多耆旧，时来咏黍离。
过江浦县与高昂霄联句
作者：唐之淳
朝代：明

西收风正一帆开，江浦城高晓角催。初日晴分骆驼岭，五云光涌凤凰台。驿亭旗影藏新柳，野店醅香带落梅。北望醉翁亭子到，欲寻遗刻步苍苔。
过清流关追和宋滁守林公石刻诗韵
作者：唐之淳
朝代：明

乱后关山开王气，雨馀行李带春泥。鹁鸠啄椹蚕开簇，布谷催耕水没犁。壁上好诗无客和，井边遗庙有乌啼。翻思野渡舟横处，只在滁州西涧西。
过盱眙旧县怀南涧公
作者：唐之淳
朝代：明

旧县新城取次过，百年世事几风波。挂帆客过沽春酒，复业人归理钓蓑。山水未生淮白少，暮云欲尽海青多。客怀不及南飞雁，也逐閒鸥到涧河。
过高丽寺又小高丽寺
作者：唐之淳
朝代：明

金银画壁谢觚棱，中国人留外国僧。今日寺存僧去尽，淡烟明月是香灯。系马荒宫读古碑，寺名犹识小高丽。伤心莫问前朝事，吹落椒花见黍离。
过高丽寺又小高丽寺·其一
作者：唐之淳
朝代：明

金银画壁谢觚棱，中国人留外国僧。今日寺存僧去尽，淡烟明月是香灯。
过高丽寺又小高丽寺·其二
作者：唐之淳
朝代：明

系马荒宫读古碑，寺名犹识小高丽。伤心莫问前朝事，吹落椒花见黍离。
远兴
作者：唐之淳
朝代：明

汉家新筑受降城，沙漠长驱百万兵。不为三边劳战伐，须知四海庆升平。
连窝驿次无名人韵
作者：唐之淳
朝代：明

河连树色涵清浅，云漾天光照蔚蓝。过午觉来贪觅句，欲呼杯茗漱馀酣。
述怀
作者：唐之淳
朝代：明

沙场非故国，壁垒非衡门。乍习军旅事，耻无帷幕言。晓从骁将出，飞鞚越平原。晚逐偏校还，星火散云屯。时维斗插午，尚袭貂裘温。轻雷始发声，零雨不及繁。厓阴方雨雹，马首已升暾。顾兹寒燠异，敢昧天地恩。倦翮怀安巢，下泉仰高源。微躯故有托，梦寐徒鶱翻。侧闻敌骑遁，万里空藩垣。譬之阳德辉，阴翳无复存。先声贵有实，末德恶久烦。冀全萍梗踪，归养乐丘园。
送一斋公子还凤阳四首
作者：唐之淳
朝代：明

同泛楼船上玉京，独骑归马向濠城。日斜烟淡山如写，江北江南一段情。绿浪轻帆潮热后，白云归路雁啼时。望来鞭影旗亭暮，吟过滁州几首诗。疋马新从阙下辞，扬鞭疾去莫教迟。寻常一样中秋月，谁似升堂捧寿卮。明朝送客出城隅，先向东家借蹇驴。仆健马肥泥水少，料知三日到中都。
送一斋公子还凤阳四首·其一
作者：唐之淳
朝代：明

同泛楼船上玉京，独骑归马向濠城。日斜烟淡山如写，江北江南一段情。
送一斋公子还凤阳四首·其三
作者：唐之淳
朝代：明

疋马新从阙下辞，扬鞭疾去莫教迟。寻常一样中秋月，谁似升堂捧寿卮。
送一斋公子还凤阳四首·其二
作者：唐之淳
朝代：明

绿浪轻帆潮热后，白云归路雁啼时。望来鞭影旗亭暮，吟过滁州几首诗。
送一斋公子还凤阳四首·其四
作者：唐之淳
朝代：明

明朝送客出城隅，先向东家借蹇驴。仆健马肥泥水少，料知三日到中都。
送仲权百户之山东兼问薛正言
作者：唐之淳
朝代：明

蓟门同看月，汶上独登舟。风雨青灯夜，旌旗玉帐秋。乍分偏忆旧，久客会禁愁。若过菜州驿，烦君问薛收。
送兰古春往淞江兼寄杨林寺如一庵
作者：唐之淳
朝代：明

访旧来京国，乘流到海濆。梵音三泖雨，香气九峰云。业是随缘得，名因出世闻。高秋江寺别，烟草没鸥群。松上好山川，曾游二十年。云连双树下，天与一僧传。海日生斋钵，江华起法筵。杨林烦与问，何日买归船。
送兰古春往淞江兼寄杨林寺如一庵·其一
作者：唐之淳
朝代：明

访旧来京国，乘流到海濆。梵音三泖雨，香气九峰云。业是随缘得，名因出世闻。高秋江寺别，烟草没鸥群。
送兰古春往淞江兼寄杨林寺如一庵·其二
作者：唐之淳
朝代：明

松上好山川，曾游二十年。云连双树下，天与一僧传。海日生斋钵，江华起法筵。杨林烦与问，何日买归船。
送敷竺昙住义乌双林寺二十韵
作者：唐之淳
朝代：明

双林古名刹，婺女之乌伤。云出汉水白，云归山气黄。维昔传大士，依山开道场。六时动天乐，草木生妙香。峰头七佛塔，塔下双神堂。堂中席久虚，猿鹤愁怨望。吾师霞外秀，六十须眉苍。祝发石桥左，挂衣双涧傍。小笠冒暑雨，轻袍带晨霜。手持文部檄，脚踏龙河航。访我玄津西，送之钟山阳。是时五月朔，绿树薰风凉。薝葡白胜云，菖蒲过人长。我留看归去，迟回以彷徨。师行过越乡，烦师一徜徉。乡中多亲友，念我几回肠。为我少安慰，令我羁思忘。马群有骐骥，羽族有凤凰。览德匪称力，如火不用光。大士迟师久，勉哉宜自彊。
送杨如愚之长沙教授
作者：唐之淳
朝代：明
体裁：五言律诗

除目下枫宸，江帆挂晚春。长沙今夜月，大谷去年人。太守分宾席，诸生揖路尘。莫嫌卑湿地，岳麓在湘滨。
送松轩公子之大宁
作者：唐之淳
朝代：明

玉殿承恩日，秋风出塞时。山川开道路，书剑逐旌麾。文雅时贤惜，聪明圣主知。鹡鸰原上望，莫遣马行迟。四牡去骎骎，来鸿送别音。塞云低晚色，关日下秋云。箧有新题句，囊馀旧赐金。空同今夜客，去住两关心。
送松轩公子之大宁·其一
作者：唐之淳
朝代：明

玉殿承恩日，秋风出塞时。山川开道路，书剑逐旌麾。文雅时贤惜，聪明圣主知。鹡鸰原上望，莫遣马行迟。
送松轩公子之大宁·其二
作者：唐之淳
朝代：明

四牡去骎骎，来鸿送别音。塞云低晚色，关日下秋云。箧有新题句，囊馀旧赐金。空同今夜客，去住两关心。
送津上人住杭州兴福寺
作者：唐之淳
朝代：明

一锡下禅关，西湖苍翠间。路连天竺寺，门对浙江山。雨起龙瓶湿，云归鸽座閒。倦游嗟我在，怊怅尔东还。
送白先生还越
作者：唐之淳
朝代：明

三年两度赐金归，南极文星隐少微。圣主恩深才不忝，上公情重礼无违。问船回马丹阳郭，临水登山白苧衣。自念同征不同去，烦君为我访庭闱。
送袁公子回济南
作者：唐之淳
朝代：明

辽竭幽燕去远征，那堪送别在燕城。居庸风色卢沟月，并作离亭一夜情。
送袁公子省亲大宁
作者：唐之淳
朝代：明

共是蟠山客，我归君出关。别愁多夜月，诗思减秋山。野净风烟断，天清士马閒。庭闱开幕府，亦足慰亲颜。
送贡先生（五十韵）
作者：唐之淳
朝代：明

先生京国来，称有母氏丧。问之几何时，二十余星霜。八月发秦淮，九月下涛江。旦闻云海滴，夜视星斗芒。短服双鬓秃，千里一苇航。山回指会乩，孤城水中央。昔雉堞未建，今青青者杨。伤心至正末，四海沸鼎铛。县官高不闻，藩将贪如狼。城守人自敌，乐祸甘不祥。一家当此时，赤脚相扶将。水行乏舟楫，陆又无仆僮。俄然母疾革，药石不可攻。暨乎属纩际，疾敛不及停。藤皮束木匣，藁葬东城傍。对餐岂暇饱，欲哭且吞声。奉父复西迈，乞食三吴中。三吴鱼米区，辛苦副所望。一留日颇久，沈痛割中肠。越山岂不佳，不及我故乡。故乡既已通，寒暑亦已更。蹉跎岁月晚，念之颠且僵。松楸日凋摧，白昼狐狸鸣。死者若春雨，生者如晨星。今日复何日，夙负始克偿。日出启母攒，恸哭天无光。黄昏问娥水，又欲趣四明。云有一长兄，客死与母同。翩翩两丹锳，逝欲共回翔。走也忝越人，知先生甚详。先子昔筮仕，两子同榜名。先生文章族，冠盖望宣城。公侯卿大夫，郡守尚书郎。下者仕州县，富贵莫与京。先生蚤有闻，秀出子弟行。玉杯繁露学，曳履升其堂。手中金仆姑，一发必叠双。大官走致馈，扫閤拜于庭。执经问谁来，无非侯与公。家学远不替，新声日揄扬。况先生孝弟，至性合天常。明神鉴在兹，母兄得返葬。纷然鸱枭群，欻见孤凤凰。《白华》古笙诗，《棠棣》歌脊令。锡类者颖叔，感寤于齐庄。善始必有终，天禄非所量。宣之山峨峨，南湖水泱泱。玉衡夜插子，寒日朝在房。少忍慎眠食，善达无咎殃。我歌代虞殡，窃喜还窃伤。
送贡士会试
作者：唐之淳
朝代：明

别酒频频把，离弦款款听。旧霜枫叶赤，新雨柳条青。月斧看修桂，牛刀试发硎。故山空蕙帐，谁照读书萤。
送陈中复先生
作者：唐之淳
朝代：明

水国春雨鸣，云开远洲曙。帆樯载风色，言指东霞去。月落蒋陵钟，潮生越江渡。方忻盍簪乐，欲别愁反遽。
送陶宗亨回越
作者：唐之淳
朝代：明

乡中曾未识，济上忽相亲。旧有通家好，俱为远路人。雁声连永夜，柳色送残春。料尔南还日，荷花照眼新。
送高公子还京师
作者：唐之淳
朝代：明

燕山九月沙草黄，晓河浮冰天雨霜。狐裘乌靴骑马郎，马蹄踏踏归帝乡。黄金台前新酒香，子须先尝我尽觞。半年同客情难忘，白日联镳夜共床。笑谈在耳书在囊，子今去矣谁翱翔。北来鸿雁斜作行，河中鲤鱼三尺长。我未得归心独伤，子肯寄书鱼雁将。
送黄大舍回山东
作者：唐之淳
朝代：明

白霫渔阳又北平，时常同住又同行。于今忽送山东别，两地相思共月明。
途中览古
作者：唐之淳
朝代：明

沧海桑田几陆沉，两朝谁复问辽金。铜驼泣雨浮云湿，石马西风宿草深。城郭废多空夜柝，人烟去尽灭秋砧。数行青史灯窗恨，不及凭高见古今。
通州抵三河县道上与李高二公子联句
作者：唐之淳
朝代：明

众马犹嘶皂，荒鸡已唱晨。烟销明海日，风暖送晴尘。羌管新翻调，戎衣稳称身。行看月三捷，书奏达枫宸。
通州立夏日作
作者：唐之淳
朝代：明

涉春尚鲜雨，入夏转多风。扬尘眯人目，鲜云丽璇穹。夕夜河汉白，朝日旌旗红。驱马出营门，凭高望云中。草色青万里，惊沙飒飞蓬。灵景耀宇宙，流光激烟虹。天兵赫以壮，敌气销无容。顾言孱薄姿，翩翩送羁踪。孟阳舍吴会，南陆蓟门东。缨緌易介胄，颜状惊仆僮。老亲政在望，弱息未有从。岂不怀所归，所归我元戎。
通州行营
作者：唐之淳
朝代：明

两河楼橹枕孤城，四野貔貅列万营。饮马直疑天汉落，挥戈可使塞云平。三春日里旌旗影，五夜风前鼓角声。北去塞尘无朔漠，南来王气有神京。玉门都护传书至，羽扇将军草檄成。社稷山河开帝业，鸟蛇龙虎识天兵。令严步武威容盛，夕报烽烟气候明。伫看长驱清瀚海，始知台阁著勋名。
道中怀故乡诸友
作者：唐之淳
朝代：明

暗中栉发月中餐，驴足凌兢度晚山。残雪满川遗万玉，好峰留雾失双鬟。此身老去星霜改，远道归来岁月閒。想得故乡诸旧友，青绫高卧掩松关。
遣怀
作者：唐之淳
朝代：明

阻风中酒发鬅松，写字观书事事慵。忽听钟声忙睡起，海神庙下看迎龙。
邮亭残花
作者：唐之淳
朝代：明

红紫无多嫩绿肥，五更啼鸟怨春归。都缘来往人攀折，不为风摇雨打稀。
邳州八景 其一 岠峰霁雪
作者：唐之淳
朝代：明

玉龙行处夜无声，北面峰峦失翠屏。天上白榆宁有种，人间瑶草不知名。青烧猎火朝烟湿，红露仙楼夕照横。记得塞天曾见惯，薰风时节到辽城。
邳州八景 其七 鱼亭晚钓
作者：唐之淳
朝代：明

亭前不改旧山河，落日垂纶感慨多。客至已非金谷会，风来犹起晋时波。珊瑚摧折遗蒲柳，锦帐荒凉长薜萝。更莫临流奏长笛，渚花汀鸟奈愁何。
邳州八景 其三 圯桥夜月
作者：唐之淳
朝代：明

泗水西边沂水东，留侯黄石有遗踪。一编不受秦人火，三寸终成汉室功。曙色苍凉茅店月，履声寂寞柳营风。我来圯下留多日，几度兴怀听漏终。
邳州八景 其二 仙掌晴霞
作者：唐之淳
朝代：明

何处丹霞似赤城，仙人掌上最分明。若非玉女裁衣罢，定是天孙织锦成。孤鹜齐飞天欲雨，断桥斜映夜还晴。会须绝顶营茅屋，采作朝餐咽日精。
邳州八景 其五 鹿湖烟雨
作者：唐之淳
朝代：明

雨稀烟暝水增波，鸥泛春声入棹歌。杨柳人家茅屋小，鳜鱼时节钓船多。暗归浦溆锵环佩，密掩峰峦湿髻螺。定有仙人骑白鹿，夜阑来此奏云和。
邳州八景 其八 剑台野望
作者：唐之淳
朝代：明

荒郊不见徐君墓，此地空闻挂剑台。三尺英灵如有在，九原魂梦亦堪哀。林烟拂水青萍合，山雨飞空紫电来。望极吴中忆遗庙，春风几度野棠开。
邳州八景 其六 沂水春澜
作者：唐之淳
朝代：明

雪融冰泮发漪澜，望入河流杳霭间。杜若未生黄鸟起，夕阳犹在白鸥间。声翻煖浪沉芳树，色漾晴岚灭远山。春服已成来禊祓，傍花随柳欲忘还。
邳州八景 其四 磬石秋风
作者：唐之淳
朝代：明

水滨浮石势参差，风急秋清出韵迟。总是虞廷春贡后，不同萧寺夜禅时。响连月壑蛟龙惧，静荅霜林虎豹知。何处钟声起迢递，分明律吕远相随。
邳州八景·岠峰霁雪
作者：唐之淳
朝代：明

玉龙行处夜无声，北面峰峦失翠屏。天上白榆宁有种，人间瑶草不知名。青烧猎火朝烟湿，红露仙楼夕照横。记得塞天曾见惯，薰风时节到辽城。何处丹霞似赤城，仙人掌上最分明。若非玉女裁衣罢，定是天孙织锦成。孤鹜齐飞天欲雨，断桥斜映夜还晴。会须绝顶营茅屋，采作朝餐咽日精。泗水西边沂水东，留侯黄石有遗踪。一编不受秦人火，三寸终成汉室功。曙色苍凉茅店月，履声寂寞柳营风。我来圯下留多日，几度兴怀听漏终。水滨浮石势参差，风急秋清出韵迟。总是虞廷春贡后，不同萧寺夜禅时。响连月壑蛟龙惧，静荅霜林虎豹知。何处钟声起迢递，分明律吕远相随。雨稀烟暝水增波，鸥泛春声入棹歌。杨柳人家茅屋小，鳜鱼时节钓船多。暗归浦溆锵环佩，密掩峰峦湿髻螺。定有仙人骑白鹿，夜阑来此奏云和。雪融冰泮发漪澜，望入河流杳霭间。杜若未生黄鸟起，夕阳犹在白鸥间。声翻煖浪沉芳树，色漾晴岚灭远山。春服已成来禊祓，傍花随柳欲忘还。亭前不改旧山河，落日垂纶感慨多。客至已非金谷会，风来犹起晋时波。珊瑚摧折遗蒲柳，锦帐荒凉长薜萝。更莫临流奏长笛，渚花汀鸟奈愁何。荒郊不见徐君墓，此地空闻挂剑台。三尺英灵如有在，九原魂梦亦堪哀。林烟拂水青萍合，山雨飞空紫电来。望极吴中忆遗庙，春风几度野棠开。
邵伯镇龙王庙
作者：唐之淳
朝代：明

夜合花香槐子肥，庙门人集祭龙妃。灵风洒面云旗湿，知是朝来行雨归。
郓城县
作者：唐之淳
朝代：明

夜听墙下鸡，晓扫墙上霜。鸡啼霜正白，繁星粲成章。维兹古郓城，废塔河冰傍。亦复有民社，鸡犬声相望。我舟泊已久，徒旅行未遑。回瞻百里间，形势转仓皇。闷来走平陆，临眺齐鲁疆。汶济日夜去，青徐互低昂。泰山岳所尊，凫绎圣之邦。归田事则远，怀古心孔伤。
郓城县
作者：唐之淳
朝代：明

废塔千年寺，荒城有数家。行行过村落，稍稍见桑麻。薄酒高论价，轻舟浅阁沙。无言对春晚，独立数残花。
重午日道中
作者：唐之淳
朝代：明

辽阳道上见端阳，异乡景物思故乡。漫将艾叶插乌帽，岂有菖蒲浮玉觞。小雨暗空林麓黑，飞沙涨川衣袖黄。此行已觉厌驰骤，安得鼓棹歌沧浪。
重游香林寺得游字
作者：唐之淳
朝代：明

废刹委荒丘，重来是薄游。诗因灵辙赋，衣为大颠留。榻煖深宜晚，钟清迥得秋。细思关去住，欲别更须谋。
重至邳州
作者：唐之淳
朝代：明

寥落古邳州，州城乱后修。青徐开野色，沂泗入河流。月冷孤桐夜，风高磬石秋。从来爱登览，况复是重游。
野营曲
作者：唐之淳
朝代：明

野营无城复无栅，掘水为濠倚沙碛。乌旗焰焰起中军，毡帐重重插戈戟。帐前健儿椎大鼓，旗下才官彀弓弩。烟飞炮火夺天星，风点柝声传夜雨。时将铁骑哨东西，沙草生香入马蹄。白狼河边狐豕尽，红螺山外雪云低。就中借问何官属，半是公侯半藩牧。圣人三殿授兵符，列校两边听约束。幕府深沉昼刻迟，烽堆寂静羽书稀。裹粮束甲行分垒，走狗呼鹰看打围。东飞金乌西走兔，九州四海皆王土。凯归莫忘野营歌，归向朝中作歌舞。
金龙祠曲
作者：唐之淳
朝代：明

金龙祠前春草绿，金龙祠中人簇簇。上洪人祝上无滩，下洪人祝下平安。龙语不传环珓喜，牛马轻便舟楫利。龙君绣幡赤羽旗，龙女朱冠金凤衣。愿龙顺人人不怨，行人归来赛龙愿。
铜雀瓦砚歌
作者：唐之淳
朝代：明
体裁：古风

汉日欲没众星紫，老瞒干天扰天纪。身辞篡弑遗厥嗣，却付分香兼卖履。铜爵高台五云里，声色娱人死无已。西陵墓草青如洗，舞尘细逐歌声起。台倾土荒产荆杞，遗瓦深川良有以。豫章得之谀墓鬼，琢配翰墨象焦尾。仍铭其阳志其喜，砚工文奇称二美。陇西王孙武靖子，宝之不翅琼瑶比。芳春燕客陈棐几，冷电晴云照秋水。研辞释文拂尘滓，红丝无光马蹄毁。邺城狐嗥豫章死，一甓千年置邮耳。欲镌短歌愧无似，乞借挥毫删魏史。
铜雀瓦砚歌
作者：唐之淳
朝代：明

汉日欲没众星紫，老瞒干天扰天纪。身辞篡弑遗厥嗣，却付分香兼卖履。铜爵高台五云里，声色娱人死无已。西陵墓草青如洗，舞尘细逐歌声起。台倾土荒产荆杞，遗瓦深川良有以。豫章得之谀墓鬼，琢配翰墨象焦尾。仍铭其阳志其喜，砚工文奇称二美。陇西王孙武靖子，宝之不翅琼瑶比。芳春燕客陈棐几，冷电晴云照秋水。研辞释文拂尘滓，红丝无光马蹄毁。邺城狐嘷豫章死，一甓千年置邮耳。欲镌短歌愧无似，乞借挥毫删魏史。
长安留题
作者：唐之淳
朝代：明

晓阁疏钟午店鸡，客途风物剩堪题。葡萄引蔓青缘屋，苜蓿垂花紫满畦。雁塔雨痕迷鸟篆，龙池柳色送莺啼。前朝冠盖多黄土，翁仲凄凉石马嘶。
长淮船
作者：唐之淳
朝代：明

长淮船，淮流不断船连连。二月三月天不雨，鹁鸪昼啼杨柳烟。淮东土乾无麦田，淮西鱼贱不论钱。但祝好风行十日，鱼羹饱饭枕书眠。
长至日
作者：唐之淳
朝代：明

一年时序总途中，古郓城中复遇冬。漫把诗篇供物色，惟凭酒力破尘容。船头月落长亭鼓，河面风传远寺钟。自叹身随戎马后，故山春事负耕农。
闻国公重镇大宁得云字
作者：唐之淳
朝代：明

秋风吹角动三军，入塞声为出塞闻。后队隔山旗面改，前驱传令马头分。朝廷未下还师诏，幕府重书谕蜀文。自愧身轻如野鹤，一年来往逐边云。
闻晓角
作者：唐之淳
朝代：明

吹沉玉兔是金鸡，调苦声长思转凄。马上腾腾残梦里，不如听得在辽西。
阻风
作者：唐之淳
朝代：明

三日北风吹不休，一时南客尽停舟。可怜同在江湖上，得去心欢未去愁。
陌上暮春
作者：唐之淳
朝代：明

斗草听莺非我事，傍花随柳亦閒人。如今去作扁舟客，燕赵江淮过一春。
除夜立春
作者：唐之淳
朝代：明

今年残腊今宵尽，明岁新春明日来。天上列星归次舍，人间万物动胚胎。土牛鞭映椒花酒，綵燕风吹爆竹灰。尘世百年惊四十，可堪时序两相催。
陪南涧宿
作者：唐之淳
朝代：明

银烛烂春霞，高楼隐暮笳。月光侵坐薄，雨气入帘斜。醉眼翻嫌酒，诗肠却爱茶。语多浑不睡，秋思逼窗纱。
雨中遣兴二首
作者：唐之淳
朝代：明

举觞问酒亦何如，四月初连五月初。出水大鱼看处好，望晴乾鹊报来虚。睡多梦熟还乡路，湿久蜗沿插架书。安得此身轻似鹤，云头松顶寄巢居。已晴还雨半阴天，石榻纱厨不碍眠。新水白翻风里浪，好山青染夜来烟。心同渴骥奔鲸海，身学浮萍拂钓船。故国老亲思望切，数行音信若为传。
雨中遣兴二首·其一
作者：唐之淳
朝代：明

举觞问酒亦何如，四月初连五月初。出水大鱼看处好，望晴乾鹊报来虚。睡多梦熟还乡路，湿久蜗沿插架书。安得此身轻似鹤，云头松顶寄巢居。
雨中遣兴二首·其二
作者：唐之淳
朝代：明

已晴还雨半阴天，石榻纱厨不碍眠。新水白翻风里浪，好山青染夜来烟。心同渴骥奔鲸海，身学浮萍拂钓船。故国老亲思望切，数行音信若为传。
雨宿石洞
作者：唐之淳
朝代：明

道傍石壁高崔嵬，上有空洞玲珑开。我行遇雨今寄宿，天气黯黮云徘徊。洞前秣马洞底卧，蝙蝠飞来虎狼过。滴沥微闻谷溜鸣，凌兢恐踏云根破。夜深雨逼魂梦寒，意是物外非人间。仆夫未眠告明发，回首但觉苍然山。
雨窗睡起赋得浪字
作者：唐之淳
朝代：明

倦来随意卧匡床，归路无多客路长。帘幕已空秋社燕，房栊犹贮午时香。锦菭生户蛛丝合，银烛当檐雨气凉。记得暂时逢酒伴，瓦瓯篷底醉沧浪。
雪
作者：唐之淳
朝代：明

入夜风犹劲，崇朝雪正飞。自天分物色，随地得光辉。清逼茶烟细，寒惊火力微。西山可田猎，狐兔怯重围。
雪中偶成
作者：唐之淳
朝代：明

雪花兼夜复终朝，腊日侵寻煖尚遥。绝壑冷飞巫峡雨，远峰晴涌越江潮。谁怜狡兔空三窟，共仰云鹏落九霄。幕府夜深寒不寐，为将文墨事嫖姚。碧落鸾车碾玉尘，上方台殿失金银。回风密洒梨园夜，小雨斜飞柳巷春。万国山河同气色，五更星月让精神。悬知太史占嘉瑞，愿祝丰年荷圣仁。
雪中偶成·其一
作者：唐之淳
朝代：明

雪花兼夜复终朝，腊日侵寻煖尚遥。绝壑冷飞巫峡雨，远峰晴涌越江潮。谁怜狡兔空三窟，共仰云鹏落九霄。幕府夜深寒不寐，为将文墨事嫖姚。
雪中偶成·其二
作者：唐之淳
朝代：明

碧落鸾车碾玉尘，上方台殿失金银。回风密洒梨园夜，小雨斜飞柳巷春。万国山河同气色，五更星月让精神。悬知太史占嘉瑞，愿祝丰年荷圣仁。
雪水烹茶
作者：唐之淳
朝代：明

乞得银河水，来烹龙井茶。枪旗开雨叶，风浪熟天华。玉液渗云旗，寒铛独煮时。一瓯醒酒困，谁道愧粗儿。
韩信城
作者：唐之淳
朝代：明

雉堞平来事已休，淡烟芳草一荒丘。蒯生不作忠君计，吕氏方为少主忧。烹犬有时应自喜，缚鸡无力岂长谋。泗河两岸离离石，留与行人系晚舟。
项王城
作者：唐之淳
朝代：明

泗州城北项王城，千古令人叹未平。韩信归刘知有主，范增辞楚计无成。江淮不洗英雄恨，鱼鸟犹疑叱咤声。欲唤春醪奠遗迹，风帆催客赴脩程。
题东牧青山白云图
作者：唐之淳
朝代：明

残云近县山，落日远江树。潮归人未归，孤舟伴閒鹭。
题刘道权写雨后云林春山萧寺二小幅
作者：唐之淳
朝代：明

榜船杨柳根，雨罢溪水响。深林人未还，白云自来往。宝殿插崚嶒，松门半古藤。日斜钟磬发，应有未归僧。
题十六罗汉画卷
作者：唐之淳
朝代：明

十六应真谁为写，无住庵主隆茂宗。茂宗亲入龙眠室，意匠彷佛将无同。结跏趺坐侍天女，偏袒右肩降神龙。手乂布衲云石静，背倚蒲团秋树空。或圆其颅狞若怒，或帽其首皤而翁。或持经卷面新竹，或撚长须修古容。或陪语笑荫嘉木，或袖麈尾邻枯筇。或憩荦确枕苍虎，草木衣袂皆天风。或老无力挟以幼，牙齿脱落双鬓童。一翁羽扇治茗饮，二士徐行相与从。就中笔法各臻极，体态一一清而丰。非仙非神亦非鬼，特以戏幻施神通。我去天台不千里，赤城烟霞魂梦中。胡麻饭熟木瓜烂，桃花流水春溶溶。每思石桥若天上，有脚未踏心忡忡。今日何日展图画，钟山秋雨鸣梧桐。欣然矫首望瀛海，应真有灵当我逢。
题叶贡士湖曲草堂
作者：唐之淳
朝代：明

客来不骑马，反作艇子嬉。醉来不著巾，倒著白接䍦。门前一顷菱，个个如红玉。收取当秋租，食菱胜食肉。湖稻大颗粒，湖鱼三尺强。稻可饭朝夕，鱼可煮羹汤。东头贺监居，西头放翁宅。看渠作官归，与渠作相识。
题夏山欲雨图
作者：唐之淳
朝代：明

云湿树阴稠，山炎雨气浮。暗边疑雁荡，佳处失龙湫。舟楫荷华晚，川原稌黍秋。空怜头上黑，诗句若为酬。
题夹竹桃花图
作者：唐之淳
朝代：明

青泥白石净无埃，碧雨红霞次第来。可是瑶池春醉里，借骑阿母小鸾回。
题徽宗写秋塘翡翠图
作者：唐之淳
朝代：明

藕花红堕莲房老，藕根水涩波声悄。一双翡翠破苍烟，衔鱼出波飞向天。日暮无人来荡桨，半黄残柳寒蝉响。
题桐庐孙盘谷中峰先生兄弟墓铭卷后
作者：唐之淳
朝代：明

盘谷先生贤伯叔，棣萼荧荧照岩谷。伯也仕宋不仕元，叔也居家不干禄。一门恂恂服儒雅，讲道哦诗化乡族。白云原上扫烟霞，桐君山中友麋鹿。当时故老歌黍离，前代龙头秉钧轴。先生谢病王公起，方守再来留相辱。弟兄心事向谁诉，钓台苍苍江水绿。百年寿考摧栋梁，双冢青葱荫松竹。幽光潜德谁所写，阡表埋名耀珠玉。荣名过眼等流电，节义于人有馀馥。后来孙子亦多贤，带经锄田故山麓。到今过者仰高风，草际碑文再三读。
题汪季子煮雪轩
作者：唐之淳
朝代：明

煮雪当山泉，松垆袅竹烟。玉花光欲动，蟹眼味初全。法自陶家得，经从陆羽传。几回寒夜渴，谋借剡溪船。
题画稻
作者：唐之淳
朝代：明

稻田到秋熟，岁岁常食粥。食粥可疗饥，种田当及时。
题画菜
作者：唐之淳
朝代：明

开畦分种味，插竹当垣墉。安得身无病，长为卖菜翁。
题秋山晓霁图六言
作者：唐之淳
朝代：明

藤杖高县晓日，笋鞋软踏秋云。好拉镜湖贺老，同寻句曲茅君。
题秦望山
作者：唐之淳
朝代：明
体裁：古风

秦鹿未云失，龙驾此遐巡。茫茫二神山，虎视欲来宾。时维四海内，孰不雠狂秦。睽睽千万目，相顾不及晨。尚采不死药，楼船访仙真。意欲世无儒，一身当万春。遂令徐福辈，奔走空辛勤。有之谅莫致，况乃无其人。兹山几春秋，草木披暗尘。上有李斯碑，磨灭无复存。下有神禹陵，佳气日氤氲。过者同叹息，仁暴固殊伦。
题衍斯道诗卷后
作者：唐之淳
朝代：明

二十年来老辈稀，白头僧见说当时。西风落叶前朝寺，读遍燕山一卷诗。首首开元大历间，月中星瀑雨馀山。自缘懒写勤看咏，欲得从师借不还。
题衍斯道诗卷后·其一
作者：唐之淳
朝代：明

二十年来老辈稀，白头僧见说当时。西风落叶前朝寺，读遍燕山一卷诗。
题衍斯道诗卷后·其二
作者：唐之淳
朝代：明

首首开元大历间，月中星瀑雨馀山。自缘懒写勤看咏，欲得从师借不还。
题赵彦徵晴双骑图
作者：唐之淳
朝代：明

得鞚金羁不动尘，新蒲细柳曲江春。瀛洲学士参差是，十八人中见两人。
题高氏挹翠楼
作者：唐之淳
朝代：明

疏楼压渚玻璃光，玉沙粼粼生象床。回唐杂华结春雾，江女濯锦胭脂香。东风夜入蒲芽紫，暖绿摇空一千里。倚极青阑泛滟明，并刀剪得银河水。水穷云阙露微岚，远碧斜飞十二帘。日晚愁吹箫底月，小龙行雨过江南。
风雨叹
作者：唐之淳
朝代：明

日日日中风怒号，时复雨雹飞荒郊。茅栏乍结未深稳，湿透席枕连弓刀。大阴扬威炎暑斥，青青好山如泼墨。弊裘不救须臾寒，平地俄惊水三尺。却忆江南向此时，莲舟羽扇明纤絺。夜来归梦曾见之，觉后尚续从军诗。
香林寺寻僧不遇得霞字
作者：唐之淳
朝代：明

门掩北城霞，庭空驾鹿车。留题分贝叶，汲井落藤华。不系元无住，忘生讵有家。云归占杖锡，人到礼袈裟。石响惟闻溜，灯明不碍纱。徒劳诸弟子，香饭进胡麻。
马上
作者：唐之淳
朝代：明

谷深风急帽檐斜，满眼寒云满面沙。骑马过山看不尽，更多芳树没人家。五月营门柳始华，新新草色旧人家。乡山万里谁相伴，惟有囊中日铸茶。
马上·其一
作者：唐之淳
朝代：明

谷深风急帽檐斜，满眼寒云满面沙。骑马过山看不尽，更多芳树没人家。
马上·其二
作者：唐之淳
朝代：明

五月营门柳始华，新新草色旧人家。乡山万里谁相伴，惟有囊中日铸茶。
高邮湖
作者：唐之淳
朝代：明

高邮湖，湖中飞蚊不可驱。六月七月日未没，春雷隐隐鸣菰蒲。饥蚊如针峰，饱蚊如樱珠。绕船大叫掌流血，有梦不得游华胥。前人寄语后人道，不信但看露筋庙。
鹤梦得人字
作者：唐之淳
朝代：明

梦随明月下秋旻，敛翅凝眸若有神。偶到洞天经赤壁，舟中逢著姓苏人。
鹭鸶
作者：唐之淳
朝代：明

丝羞顶发雪羞裳，敛翅凝眸立野塘。日晚莲船惊起处，逆风飞去两三行。
鹰攫鸟呈公相
作者：唐之淳
朝代：明

海西黄鹰双翅团，绣帽锦韝霜日寒。忽然乘风张老拳，批杀鸱枭松树端。身轻势急飞复堕，枭鬼无声鹰眼怒。愿公奋翼如此鹰，剪除枭獍威凭陵，不击凡鸟誇多能。
黄崖白塔
作者：唐之淳
朝代：明

黄崖壁立千万尺，色黄乃是中央德。地当北塞压玄冥，要使朔云敛阴慝。谁筑浮图如蚁蜂，点缀霜雪县虚空。健儿到来不敢视，叫啸山鬼诃神工。我不知名问关吏，吏言昔有金仙寺。长廊斋磬杂钟鱼，焚香膜拜多豪贵。由来南北几兴衰，关山不殊人事非。区区一寺何足惜，万里之城今属谁。
黄楼
作者：唐之淳
朝代：明

东方明未明，残月光睒睒。首路黄楼南，楼鼓声紞紞。我来何苦难，日月徒荏苒。川行无全功，陆涉此其渐。桥危惊路折，牛颤畏坡险。仆夫又已病，衣破胫不掩。风凄手足皴，霜重语音惨。我非肉食者，安坐敢自慊。
黄河晚渡
作者：唐之淳
朝代：明

下马垂鞭更整衣，晚风吹面不多时。打将双棹过河去，新月已生杨柳枝。
丑奴儿近
作者：唐伯亨
朝代：明
体裁：曲

恩情到此。无奈只得如是。但两下愁怀，翻作四人悲凄。独倚门儿。自家骨肉在何处。寻寻觅觅，铁心肠那时应也垂泪换头。孩儿。非是再三丁宁频语。两口夫妻。休起二心三意。谨领慈旨。拜别不忍又一杯。阳关低唱，休教路人听也憔悴。
新荷叶
作者：唐伯亨
朝代：明
体裁：曲

闻说登程去似飞。欲留住怎生留住。今宵犹自乐庭闱。来朝又作天涯旅。
金殿喜重重
作者：唐伯亨
朝代：明
体裁：曲

利锁名缰，鸿飞不到，只得暂时分袂。拜别堂上，乍离膝下，顿使愁肠千缕。此行专为。忧民束吏。耳听佳音消息。除是政宽德化，管教名字，传达丹墀换头。听启。念儿初蒙圣主恩，于官处不致误失差池。谢亲恩庇，谢亲抬举，岂敢辱没先辈。汝有此志。汝子奇伟。可为于门祥瑞。好生看视，任满回来，一团和气。
风淘沙
作者：唐伯亨
朝代：明
体裁：曲

闲倚雕阑日渐西。看鸳鸯戏涟漪。不觉夜凉生衣袂。见萍开月破水。金波影转，翠荷丛里。脸笼霞逞妖娆，并头莲蒂。芳心可惜不解语。为谁人怎凝伫。
七夕过留城四首
作者：唐伯元
朝代：明

旅夜逢秋百感并，绝怜织女渡河清。不堪更泊留城下，烟水茫茫舟自横。留侯有庙对崩湍，湖水粘天动地还。此夕正逢天女渡，莫教风浪到人间。乞巧天边此夕多，乾坤无奈一黄河。赤松不管人间事，黄石书中意若何。天横碣石拱皇州，自古黄河向此流。试向支机前借箸，汉廷何处更良筹。
七夕过留城四首·其一
作者：唐伯元
朝代：明

旅夜逢秋百感并，绝怜织女渡河清。不堪更泊留城下，烟水茫茫舟自横。
七夕过留城四首·其三
作者：唐伯元
朝代：明

乞巧天边此夕多，乾坤无奈一黄河。赤松不管人间事，黄石书中意若何。
七夕过留城四首·其二
作者：唐伯元
朝代：明

留侯有庙对崩湍，湖水粘天动地还。此夕正逢天女渡，莫教风浪到人间。
七夕过留城四首·其四
作者：唐伯元
朝代：明

天横碣石拱皇州，自古黄河向此流。试向支机前借箸，汉廷何处更良筹。
三戒酬应诗文
作者：唐伯元
朝代：明

赋性太轻，溢道人美。无益于人，且先失己。搜肠刻骨，博润笔金。可怜多病，老去光阴。
下蔡镇夜憩文珠寺闻野歌有献胡山人诗者得江字
作者：唐伯元
朝代：明

十二连城淮水泷，州来曾是古名邦。烟收万井月明夜，人坐空山秋满江。但有梵音存古刹，何须野曲送新腔。忽传有客题诗句，可是鹿门人姓庞。
东林寺逢安大行小范游天池不得偕往是夕至九江承徐刺史见招对月次韵寄慨时四月八日也
作者：唐伯元
朝代：明

若为邂逅惜芳辰，指点峰头月色新。对眼忽疑天有路，逢君况是玉为人。虎溪别去多应笑，马上看来几处真。不有风流贤刺史，清光今夜共谁论。
乙未春正月二十三日早恭遇上御皇极门觐天下来朝诸侯时有岛夷乞封阙下二首
作者：唐伯元
朝代：明

晓仗春云拥汉官，忽瞻龙衮欲跻攀。声稀玉漏闻天语，色醉仙桃识圣颜。万国山呼依北极，两阶干舞肃南蛮。自怜捧日心犹壮，郎署何妨侍从班。诏选宫人昔奏知，怪来朝讲故迟迟。忽逢丹扆垂裳日，正忆天言罪己时。先帝初年真圣主，轮台一诏更吾师。微臣旧有千秋鉴，却望调元鼎鼐谁。
乙未春正月二十三日早恭遇上御皇极门觐天下来朝诸侯时有岛夷乞封阙下二首·其一
作者：唐伯元
朝代：明

晓仗春云拥汉官，忽瞻龙衮欲跻攀。声稀玉漏闻天语，色醉仙桃识圣颜。万国山呼依北极，两阶干舞肃南蛮。自怜捧日心犹壮，郎署何妨侍从班。
乙未春正月二十三日早恭遇上御皇极门觐天下来朝诸侯时有岛夷乞封阙下二首·其二
作者：唐伯元
朝代：明

诏选宫人昔奏知，怪来朝讲故迟迟。忽逢丹扆垂裳日，正忆天言罪己时。先帝初年真圣主，轮台一诏更吾师。微臣旧有千秋鉴，却望调元鼎鼐谁。
乙酉元日八首
作者：唐伯元
朝代：明

岭峤云山外，征鸿半假真。一从郎署后，四见岁华新。冠盖迎人懒，渔樵入梦频。咄嗟成底事，又伴上林春。窃禄谁家子，言归竟不归。高堂双白发，帝里又芳菲。谷送宫莺晓，烟添御柳肥。斑斓五色在，何处试春衣。恋阙几沉吟，为郎十载深。长瞻惟北斗，欲报愧南金。起草当年事，传经百代心。况逢端履庆，吾意不须禁。献赋惭司马，逢君喜帝尧。尚疑樽俎意，无补圣明朝。玉律阳方长，春风冻已消。胡儿休牧马，指日断天骄。献岁饶佳气，千官向紫宸。谁擎金掌露，最惜岭头春。濡滞瞻云日，艰危报主身。旁人休错解，张翰忆鲈莼。岁改心如旧，间关酌去留。凭将丹扆献，乞伴赤松游。桃处人偷颗，桑时鹤送筹。庭闱多胜事，此外复何求。半生怜学道，苒荏负初心。倏尔经今岁，愀然觉寸阴。一封何潦草，百计是抽簪。异代谁知己，无弦壁上琴。贤圣不同调，行藏合自谋。纵然群鹿豕，不是慕巢由。时序书间蠹，乾坤海上鸥。青春堪潦倒，吾道在沧洲。
乙酉元日八首·其一
作者：唐伯元
朝代：明

岭峤云山外，征鸿半假真。一从郎署后，四见岁华新。冠盖迎人懒，渔樵入梦频。咄嗟成底事，又伴上林春。
乙酉元日八首·其七
作者：唐伯元
朝代：明

半生怜学道，苒荏负初心。倏尔经今岁，愀然觉寸阴。一封何潦草，百计是抽簪。异代谁知己，无弦壁上琴。
乙酉元日八首·其三
作者：唐伯元
朝代：明

恋阙几沉吟，为郎十载深。长瞻惟北斗，欲报愧南金。起草当年事，传经百代心。况逢端履庆，吾意不须禁。
乙酉元日八首·其二
作者：唐伯元
朝代：明

窃禄谁家子，言归竟不归。高堂双白发，帝里又芳菲。谷送宫莺晓，烟添御柳肥。斑斓五色在，何处试春衣。
乙酉元日八首·其五
作者：唐伯元
朝代：明

献岁饶佳气，千官向紫宸。谁擎金掌露，最惜岭头春。濡滞瞻云日，艰危报主身。旁人休错解，张翰忆鲈莼。
乙酉元日八首·其八
作者：唐伯元
朝代：明

贤圣不同调，行藏合自谋。纵然群鹿豕，不是慕巢由。时序书间蠹，乾坤海上鸥。青春堪潦倒，吾道在沧洲。
乙酉元日八首·其六
作者：唐伯元
朝代：明

岁改心如旧，间关酌去留。凭将丹扆献，乞伴赤松游。桃处人偷颗，桑时鹤送筹。庭闱多胜事，此外复何求。
乙酉元日八首·其四
作者：唐伯元
朝代：明

献赋惭司马，逢君喜帝尧。尚疑樽俎意，无补圣明朝。玉律阳方长，春风冻已消。胡儿休牧马，指日断天骄。
九日与诸曹友同登显灵宫阁
作者：唐伯元
朝代：明

高阁崚层俯建章，况逢佳节又重阳。秋声不入游人耳，紫气浮来满帝乡。发短更苍堪帽落，客多同调趁花忙。明年此会知何处，遍插茱萸遍举觞。
九日同诸省丈游南坛望斋宫小憩追次小杜九日登高诗却集老杜七言律句
作者：唐伯元
朝代：明

水鸟衔鱼来去飞，水精宫殿转霏微。庭前甘菊移时晚，苑外江头坐不归。万里秋风吹锦水，千家山郭静朝晖。孤城此日堪肠断，老大悲伤未拂衣。
二戒预外事
作者：唐伯元
朝代：明

仁者爱己，义者正己。枉己直人，所济有几。匹夫之行，可化乡人。既明且哲，以保其身。
五对客戒谈时政
作者：唐伯元
朝代：明
体裁：诗

生逢唐虞，明良岳牧。不学贾生，流涕痛哭。物之不齐，人孰无过。反己责躬，是我工课。
亭中雪甚有怀旧署赵孟顾邹诸君子
作者：唐伯元
朝代：明

舞尽琼花片片轻，断肠诸子共飘零。白云封在悬冰鉴，玉署名高自岁星。何处渔蓑能待我，几回鹤泪忆谈经。不堪更话当年事，徙倚东西一短亭。
人日采芳亭对雪即席呈曹长王德履
作者：唐伯元
朝代：明

亭外毵毵老树斜，粉墙飞过树全遮。天涯剪綵人为日，署里含香玉作花。同舍岁深寒自恋，试春衣在酒堪赊。相将退食无多暇，何事山阴访戴家。
假日王驾部囧伯惠到湖绵天池茶次韵为谢
作者：唐伯元
朝代：明

彩毫字字拂清霜，兼品题封到草堂。范叔不知寒作假，相如定是渴来狂。苏湖气味浑相似，衣马轻肥倍有光。独怪朝参疏懒甚，朝朝想像御炉香。
偶忆亡友王藩甫及姜可叔
作者：唐伯元
朝代：明

穿破是君衣，死了是君妻。中原怀二子，吾友更何疑。
八公山谒谢公祠
作者：唐伯元
朝代：明

奄奄江左是何时，能破苻坚百万师。两岸烟销淝水白，数声鹤唳鬼神知。儿曹大捷偏安日，元老千秋一著棋。圣代即今家四海，仓皇国手可看谁。
冬日承少宰王公见招病不能赴集杜
作者：唐伯元
朝代：明

积雪飞霜此夜寒，强移栖息一枝安。故人情味晚谁似，百遍相过意未阑。盘出高门行白玉，花边立马簇金鞍。此时对雪遥相忆，信有人间行路难。
别李中丞维卿兄之楚集杜二首
作者：唐伯元
朝代：明

中丞问俗画熊频，况复荆州赏更新。多少材官守泾渭，早闻黄阁画麒麟。岸容待腊将舒柳，江县含梅已放春。此别应须各努力，正思戎马泪盈巾。横笛短箫悲远天，断肠分手各风烟。不知明月为谁好，偶触愁人到酒边。绣羽冲花他自得，春渚落日梦相牵。短衣匹马随李广，虾菜忘归范蠡船。
别李中丞维卿兄之楚集杜二首·其一
作者：唐伯元
朝代：明

中丞问俗画熊频，况复荆州赏更新。多少材官守泾渭，早闻黄阁画麒麟。岸容待腊将舒柳，江县含梅已放春。此别应须各努力，正思戎马泪盈巾。
别李中丞维卿兄之楚集杜二首·其二
作者：唐伯元
朝代：明

横笛短箫悲远天，断肠分手各风烟。不知明月为谁好，偶触愁人到酒边。绣羽冲花他自得，春渚落日梦相牵。短衣匹马随李广，虾菜忘归范蠡船。
十月十一日同诸僚友集吕鸿胪宅看菊追次壁间韵二首
作者：唐伯元
朝代：明

自是东篱巧傲霜，秋英烂漫艳华堂。白衣似爱陶潜兴，青眼从教阮籍狂。此日看花犹帝里，十年起草愧明光。独怜同舍兼同调，吟得诗成句里香。盆满黄金丛满霜，锦为屏障画为堂。留连不是因花恼，酩酊原非为酒狂。羁旅魂惊亲舍远，簪袍晚滥主恩光。月明马上催扶醉，白玉珂声汉署香。
十月十一日同诸僚友集吕鸿胪宅看菊追次壁间韵二首·其一
作者：唐伯元
朝代：明

自是东篱巧傲霜，秋英烂漫艳华堂。白衣似爱陶潜兴，青眼从教阮籍狂。此日看花犹帝里，十年起草愧明光。独怜同舍兼同调，吟得诗成句里香。
十月十一日同诸僚友集吕鸿胪宅看菊追次壁间韵二首·其二
作者：唐伯元
朝代：明

盆满黄金丛满霜，锦为屏障画为堂。留连不是因花恼，酩酊原非为酒狂。羁旅魂惊亲舍远，簪袍晚滥主恩光。月明马上催扶醉，白玉珂声汉署香。
司马丈乞身未允闻已南归集杜遥寄
作者：唐伯元
朝代：明

想见归怀尚百忧，何时更得曲江游。十年戎马暗南国，万里烽烟接素秋。可念此公怀直道，焉知李广未封侯。杖藜叹世者谁子，天入沧浪一钓舟。
周中丞再疏乞归自缙神官军而下号留不已集杜却寄
作者：唐伯元
朝代：明

拖玉腰金报主身，莫云江汉有垂纶。扁舟不独如张翰，河内尤宜借寇恂。独使至尊忧社稷，早闻黄阁画麒麟。致君尧舜须公等，归赴朝廷已入秦。
和任宪使枉驾南岩兼纪湖堤新成
作者：唐伯元
朝代：明

寻花问柳傍湖西，公暇何妨客共携。柳色晴娇骢马道，花香春砌长公堤。洞穿竹径高低合，人似桃源咫尺迷。自有丹梯生羽翼，不须僧话證菩提。
和张黄门玉车舟中晚睡
作者：唐伯元
朝代：明

旅雁将秋至，鸣蝉入暮清。烟村团野色，鼓吹杂江声。泛斗槎仙过，侵星馆吏迎。五云双阙外，去去一关情。
和玉车见约事竣各便道省觐兼订复命之期先此惜别集杜三首
作者：唐伯元
朝代：明

忽漫相逢是别筵，南游花柳塞云烟。匡衡抗疏功名薄，张旭三杯草圣传。万里秋风吹锦水，一行白鹭上青天。明光起草人所羡，复道重楼锦绣悬。赤甲白盐俱刺天，云安县前江可怜。路经滟滪双蓬鬓，燕蹴飞花落舞筵。万里相逢贪握手，百壶那送酒如泉。更为后会知何处，迟日徐看锦缆牵。高才仰望足离筵，献纳司存雨露边。顾我老非题柱客，将诗不必万人传。思家步月清霄立，肺病几时朝日边。朱绂即当随彩鹢，杜陵韦曲未央前。
和玉车见约事竣各便道省觐兼订复命之期先此惜别集杜三首·其一
作者：唐伯元
朝代：明

忽漫相逢是别筵，南游花柳塞云烟。匡衡抗疏功名薄，张旭三杯草圣传。万里秋风吹锦水，一行白鹭上青天。明光起草人所羡，复道重楼锦绣悬。
和玉车见约事竣各便道省觐兼订复命之期先此惜别集杜三首·其三
作者：唐伯元
朝代：明

高才仰望足离筵，献纳司存雨露边。顾我老非题柱客，将诗不必万人传。思家步月清霄立，肺病几时朝日边。朱绂即当随彩鹢，杜陵韦曲未央前。
和玉车见约事竣各便道省觐兼订复命之期先此惜别集杜三首·其二
作者：唐伯元
朝代：明

赤甲白盐俱刺天，云安县前江可怜。路经滟滪双蓬鬓，燕蹴飞花落舞筵。万里相逢贪握手，百壶那送酒如泉。更为后会知何处，迟日徐看锦缆牵。
唐寅老母寿日集杜
作者：唐伯元
朝代：明

几回青琐点朝班，日绕龙鳞识圣颜。南望青松架短壑，东来紫气满函关。一双白鱼不受钓，万丈丹梯尚可攀。何为西庄王给事，来游此地不知还。
喜用晦至自原易所寻补襄阳
作者：唐伯元
朝代：明

旅夜清尊复此回，了无一句笑颜开。况从古越诸山过，曾见新安小范来。举世更谁能我友，无人识子佐王才。若将治郡论黄霸，异日功名未可猜。
四戒赴席
作者：唐伯元
朝代：明

小席百钱，大席一金。何功何能，为世所钦。竟日嗛嗛，疏懒难支。夜深人静，我读书时。
夜宿蓝屋驿不寐追和白沙先生台书春晚之句
作者：唐伯元
朝代：明

古驿江头近钓矶，伤心春事故山违。杨朱正恐当年误，伯玉宁知四九非。反命敢云恭父命，征衣今又负莱衣。庭槐旧绿称觞处，留得清阴待我归。
大参王如水公复补吾广
作者：唐伯元
朝代：明

岭峤春风动地回，儿童又报使君来。主恩缘鬓三持节，驿路青山几见梅。但有夷吾堪重望，何须唐■浪兼才。紫微垣外中书省，夜夜清光烛上台。
大司空曾公见招以病乞改别约集杜
作者：唐伯元
朝代：明

此生已愧须人扶，细学何颙免兴孤。岂有文章惊海内，几回书札待潜夫。尊当霞绮轻初散，酒忆郫筒不用酤。不是尚书期不顾，五陵佳气无时无。
大司马丈量移南司空屡疏乞归不允忽报大捷喜而集杜
作者：唐伯元
朝代：明

闻道河阳近乘胜，初闻涕泪满衣裳。苍花不晓神灵意，扶颠始知筹策良。殊锡曾为大司马，老儒不用尚书郎。朝廷衮职谁争补，正想氤氲满眼香。
大司马叶丈大中丞周丈同时被谤奉留有寄
作者：唐伯元
朝代：明

司马勋名宇宙间，中丞镇静万人欢。遥传塞外空豺虎，共说军中有范韩。箧满谤书增倚重，天扶明圣惜才难。即看河套天王地，乘胜长驱破可汗。
奉和邹孚如司封雪中见过不值之韵
作者：唐伯元
朝代：明

经岁何曾笑口开，一歌伐木一徘徊。自怜幽意今犹古，谁障狂澜倒复回。字本无奇堪载酒，雪偏乘兴负君来。何时更枉论文约，流水高山共举杯。积雪燕关冻不开，相逢谷口重徘徊。共传客有邹生妙，斗见春随暖律回。道气如君谁伴侣，清时鸣凤欲仪来。黄金赋在须珍重，不用词臣露一杯。
奉和邹孚如司封雪中见过不值之韵·其一
作者：唐伯元
朝代：明

经岁何曾笑口开，一歌伐木一徘徊。自怜幽意今犹古，谁障狂澜倒复回。字本无奇堪载酒，雪偏乘兴负君来。何时更枉论文约，流水高山共举杯。
奉和邹孚如司封雪中见过不值之韵·其二
作者：唐伯元
朝代：明

积雪燕关冻不开，相逢谷口重徘徊。共传客有邹生妙，斗见春随暖律回。道气如君谁伴侣，清时鸣凤欲仪来。黄金赋在须珍重，不用词臣露一杯。
官人行黄梅道中为役夫述
作者：唐伯元
朝代：明

前岁树皮尽，去岁草根绝。依旧春来满地青，荆杞蓬蒿不堪咽。须臾性命倚吴商，妻儿典与一身孑。一身孑，千愁结。迎送官人何足怜，县庭催租日流血。
寄寿太宰杨公三首
作者：唐伯元
朝代：明

归来黄发又经春，圣代休休一个臣。旧履声高天子听，新槎浮近海鸥亲。可能杨绾为丞相，忽向明星见老人。岭上桃花千万树，不知何处宰官身。上下风云不可从，始知今日有人龙。经馀橐籥玄修秘，归到关门紫气重。已藉仙宫群野鹤，独愁圣主梦非熊。何当脱却浮名繫，五岳峰头伴赤松。总为社稷爱苍生，疏懒猥承国士名。一饭只今谁吐哺，三台此日望调羹。歌残白雪何人和，眼看黄河几度清。惟有祥光南极外，夜深长拱帝星明。
寄寿太宰杨公三首·其一
作者：唐伯元
朝代：明

归来黄发又经春，圣代休休一个臣。旧履声高天子听，新槎浮近海鸥亲。可能杨绾为丞相，忽向明星见老人。岭上桃花千万树，不知何处宰官身。
寄寿太宰杨公三首·其三
作者：唐伯元
朝代：明

总为社稷爱苍生，疏懒猥承国士名。一饭只今谁吐哺，三台此日望调羹。歌残白雪何人和，眼看黄河几度清。惟有祥光南极外，夜深长拱帝星明。
寄寿太宰杨公三首·其二
作者：唐伯元
朝代：明
体裁：七言律诗

上下风云不可从，始知今日有人龙。经馀橐籥玄修秘，归到关门紫气重。已藉仙宫群野鹤，独愁圣主梦非熊。何当脱却浮名系，五岳峰头伴赤松。
寄寿太宰杨公三首·其二
作者：唐伯元
朝代：明

上下风云不可从，始知今日有人龙。经馀橐籥玄修秘，归到关门紫气重。已藉仙宫群野鹤，独愁圣主梦非熊。何当脱却浮名繫，五岳峰头伴赤松。
山居五戒一戒讲学
作者：唐伯元
朝代：明

我曰予贤，人曰予圣。果圣且贤，相悦而静。况汝之德，未满乡里。况汝之道，未行妻子。呶呶哓哓，盖不知耻。
庚寅春三月始克赴京至二河留别诸亲友奉和薛舜徵兄见赠之韵
作者：唐伯元
朝代：明

遄发今晨已后期，亲知远送劝行卮。莺花处处堪留恋，江舸朝朝对别离。画省几违高卧枕，班衣重整拜宸墀。孤征此际情多少，漫说君王雨露私。
新移芍药台上
作者：唐伯元
朝代：明

花台春烂熳，芍药可谁同。旧蕊交新蕊，深红间浅红。妍堆酣晓露，力困倚微风。开谢寻常事，浮生信转蓬。
棘院中秋对月
作者：唐伯元
朝代：明

紫盖峰头月色，凤凰院里花香。怀人今夜千里，何处东山草堂。
次前韵
作者：唐伯元
朝代：明

白日愁将暮，黄河不肯清。谁邀江月色，閒听棹歌声。野鸟高飞去，汀鸥作意迎。伊予惭负汝，相对若为情。
渡淮二首
作者：唐伯元
朝代：明

清淮如带绕，秋色与天长。淝水东西合，韩碑日月光。客心可感慨，王气几兴亡。惟见江头柳，萧疏伴夕阳。今日长淮好，经过人姓唐。鱼龙秋是夜，鸿雁稻为粮。古渡犹风浪，吾家世子方。渔歌东岸起，酤酒正斜阳。
渡淮二首·其一
作者：唐伯元
朝代：明

清淮如带绕，秋色与天长。淝水东西合，韩碑日月光。客心可感慨，王气几兴亡。惟见江头柳，萧疏伴夕阳。
渡淮二首·其二
作者：唐伯元
朝代：明

今日长淮好，经过人姓唐。鱼龙秋是夜，鸿雁稻为粮。古渡犹风浪，吾家世子方。渔歌东岸起，酤酒正斜阳。
病中书怀寄杨太史贞复兼谢枉顾集杜
作者：唐伯元
朝代：明

武陵一曲想南征，怅望秋天虚翠屏。多病独愁常阒寂，簿书何急来相仍。扬雄更有河东赋，方朔虚传是岁星。速宜相就饮一斗，山阴野雪兴难乘。
病中对雪闻诸省丈在假集杜
作者：唐伯元
朝代：明

身欲奋飞病在床，晶晶行云浮日光。王生怪我颜色恶，茂陵著书消渴长。画省香炉违伏枕，芙蓉别殿漫焚香。此时对雪遥相忆，行酒赋诗殊未央。
病中有怀醉经楼集杜
作者：唐伯元
朝代：明

旧国霜前白雁来，茅斋寄在小城隈。旁人错比扬雄宅，江上徒逢袁绍杯。万事纠纷犹绝粒，百年多病独登台。此身未知归定处，怀抱何时得好开。
老父寿日次韵
作者：唐伯元
朝代：明
体裁：七言律诗

八千椿树几淩霜，萱草萱花共北堂。但得阶庭留戏彩，不应诗酒尚佯狂。蟠桃更献千秋颗，银烛谁分此夜光。一客燕台家万里，几回温凊待黄香。
老父寿日次韵
作者：唐伯元
朝代：明

八千椿树几淩霜，萱草萱花共北堂。但得阶庭留戏彩，不应诗酒尚佯狂。蟠桃更献千秋颗，银烛谁分此夜光。一客燕台家万里，几回温清待黄香。
自甲申十月至戊子正月
作者：唐伯元
朝代：明

不是忧生不学禅，持来一戒几经年。尘缘未了寻常事，犹向春风独自怜。
蒙城署中即事戏呈玉车
作者：唐伯元
朝代：明

双双蝴堞上花枝，两两前身尽可疑。隐几终朝吾丧我，连床昨夜子为谁。南飞忽傍三秋雁，老去何妨两鬓丝。脱却樊笼便归去，罗浮山顶又蛾眉。
贱辰承吕维师徐献和李宗诚曾舜徵袁季友诸省丈及罗布衣汝存携酒见过集杜
作者：唐伯元
朝代：明

隐几萧条戴鹖冠，兴来今日尽君欢。尊前柏叶休随酒，竹里行厨洗玉盘。拳引滥骑沙苑马，衰颜欲付紫金丹。可怜宾客尽倾盖，百遍相过意未阑。
辛卯元日
作者：唐伯元
朝代：明

帝里春回斗柄东，忽惊春事故园同。云连粤峤青天外，人在燕关紫气中。梦里斑衣常五色，晓来迟日爱初红。屠苏强进酬佳节，无奈浮生任转蓬。
过南旺与玉车游蜀山湖湖中逢檀季深季明二昆仲
作者：唐伯元
朝代：明

采莲处处杂菱菰，时或维舟隐岸蒲。人在空中山有蜀，天开岛外镜为湖。鱼从举网皆堪脍，酒自如泉不用酤。仙侣翩翩移向晚，恍疑身世到蓬壶。
过大山见老山
作者：唐伯元
朝代：明

蚤发田间道，秋风洒客襟。到关淮地尽，入望楚云深。老大怜今日，栖迟忆故林。高山何处调，空愧古人心。
过蒙庄
作者：唐伯元
朝代：明

雄辨先生第一流，向来齐物几时休。错疑吾道非糟粕，尚忆人呼作马牛。濠上不知鱼是我，梦中谁信蝶为周。何人索得玄珠在，许共逍遥物外游。
送何侍御谪官之楚
作者：唐伯元
朝代：明

离亭歌管曲新翻，慷慨看君下紫垣。驿路风光收客泪，洞庭波澜是君恩。乾坤几见三闾庙，词赋难招万古魂。明过湘江回首处，贾生才思不堪论。
送何侍御谪楚藩司从事因怀范原易李克苍原易旧守洪都克苍先以比部谪楚
作者：唐伯元
朝代：明

不见批鳞今柱史，曾闻制锦旧神君。洪都太守真堪忆，对酒怜才日未曛。何李谁传二妙并，不应秀句有邹生。三湘愁鬓时相对，参伍双悬江汉名。
送何侍御谪楚藩司从事因怀范原易李克苍原易旧守洪都克苍先以比部谪楚·其一
作者：唐伯元
朝代：明

不见批鳞今柱史，曾闻制锦旧神君。洪都太守真堪忆，对酒怜才日未曛。
送何侍御谪楚藩司从事因怀范原易李克苍原易旧守洪都克苍先以比部谪楚·其二
作者：唐伯元
朝代：明

何李谁传二妙并，不应秀句有邹生。三湘愁鬓时相对，参伍双悬江汉名。
送姜仲文督学关中
作者：唐伯元
朝代：明

大雅文章孰敢先，周南风首国风传。贤关自古雄三辅，宪府于今况少年。名自仙郎高起草，人于讲座识含鳣。正是两阶干羽日，即看万里净烽烟。
送张黄门阅边
作者：唐伯元
朝代：明

十万熊罴拥汉官，边城晓月挂旌竿。螭头暂借回天力，塞外惊传落胆寒。见说皇威清海甸，更催飞将斩楼兰。归来勒石燕然上，金殿千门立马看。
送徐郡侯入觐集杜
作者：唐伯元
朝代：明

秋风此日洒衣裳，楚客惟听棹相将。南极一星朝北斗，五更三点入鹓行。多病独愁常阒寂，贤声此去有辉光。朝觐从容问幽侧，珍赐还疑出尚方。
送杨太守复补定州
作者：唐伯元
朝代：明

莺声出谷柳条新，乍捧除书下紫宸。客里三刀频入梦，花前五马又行春。挥金慷慨承家操，剧郡艰难报主身。来暮喧歌缘底事，去思处处欲沾巾。
送霍年兄之署教靖江
作者：唐伯元
朝代：明

送君此去忆当年，伦霍风流一代传。家是杜陵天尺五，人从门下鲁三千。夜色乍惊南海月，歌声欲和武城弦。明到苏湖怀古处，始知吾道寄青毡。
醉经楼 四首 其一
作者：唐伯元
朝代：明
体裁：五言绝句

典衣为沽酒，典地为裁花。小楼新构就，明岁属谁家。
醉经楼 四首 其三
作者：唐伯元
朝代：明
体裁：五言绝句

楼前湖水平，楼外四山青。楼中经一卷，堪醉不堪醒。
醉经楼 四首 其二
作者：唐伯元
朝代：明
体裁：五言绝句

种花莫种奇，卜筑何妨拙。客来归不归，楼上看明月。
醉经楼 四首 其四
作者：唐伯元
朝代：明
体裁：五言绝句

白昼莺声啭，清宵鹤唳过。几番沉醉后，唤醒兴偏多。
醉经楼·四首
作者：唐伯元
朝代：明

典衣为沽酒，典地为裁花。小楼新构就，明岁属谁家。种花莫种奇，卜筑何妨拙。客来归不归，楼上看明月。楼前湖水平，楼外四山青。楼中经一卷，堪醉不堪醒。白昼莺声啭，清宵鹤唳过。几番沉醉后，唤醒兴偏多。
醉经楼八景 其一 镜湖
作者：唐伯元
朝代：明

若将湖比镜，湖光镜不如。若比醉中人，脱身堕太虚。
醉经楼八景 其七 林副使旧宅
作者：唐伯元
朝代：明

林公旧地馆，桥畔草萋萋。百年歌舞地，閒在夕阳西。
醉经楼八景 其三 西湖山
作者：唐伯元
朝代：明

岛上楼堪画，湖山敞画屏。不有楼居者，历历为谁青。
醉经楼八景 其二 新篁岛
作者：唐伯元
朝代：明

谁开湖上岛，新篁绿未齐。齐时应嘱付，合有凤来栖。
醉经楼八景 其五 渔沧庙
作者：唐伯元
朝代：明

清夜闻钟鼓，朝来荐鸡黍。庙古不知年，沧浪问渔父。
醉经楼八景 其八 李家园
作者：唐伯元
朝代：明

春林翠欲流，繁芳发罗绮。前日是张家，今朝又姓李。
醉经楼八景 其六 桃花坞
作者：唐伯元
朝代：明

一坞深复深，见花不见树。人间可避秦，何必桃源路。
醉经楼八景 其四 芦荻洲
作者：唐伯元
朝代：明

萧萧芦荻边，载酒趁斜阳。醉来疑作梦，捩柁过潇湘。
醉经楼八景·镜湖
作者：唐伯元
朝代：明

若将湖比镜，湖光镜不如。若比醉中人，脱身堕太虚。谁开湖上岛，新篁绿未齐。齐时应嘱付，合有凤来栖。岛上楼堪画，湖山敞画屏。不有楼居者，历历为谁青。萧萧芦荻边，载酒趁斜阳。醉来疑作梦，捩柁过潇湘。清夜闻钟鼓，朝来荐鸡黍。庙古不知年，沧浪问渔父。一坞深复深，见花不见树。人间可避秦，何必桃源路。林公旧地馆，桥畔草萋萋。百年歌舞地，閒在夕阳西。春林翠欲流，繁芳发罗绮。前日是张家，今朝又姓李。
醉经楼又四首
作者：唐伯元
朝代：明

天地何简易，六经何支离。安得杨子云，尊酒共楼居。吾读稊稗篇，庄生如有悟。糟粕苟不存，吾道在何处。果哉糟粕矣，煨烬莫疑秦。韦编三绝后，谁是醒经人。醉经何可当，楼名浪标榜。痴迷复痴迷，前身疑象罔。